qundao/data-zh-poetry huggingface dataset:
摸鱼儿·暮春之初，张仲甫中翰应昌邀集湖上，次张韵，梅茂才住钺见赠韵
作者：黄燮清
朝代：清

过清明、一番轻软，新黄都在垂柳。东风细逐平芜远，吹送钿车罗袖。春似绣。都付与、才人滴粉搓酥手。绯桃谢否。乍急雨跳珠，飞花湿锦，幽涧玉琴奏。江南望，空自登临念旧。沈酣聊学犀首。新亭无限河山泪，遣恨暂销杯酒。莺燕瘦。怅六代、琼枝又到飘零后。闲鸥梦久。待笛谱同修，渔篷稳坐，尘事且缄口。
摸鱼儿·滋伯仲甫綗士韵梅，用稼轩韵作送春词，先后邮寄，次韵继声
作者：黄燮清
朝代：清

又匆匆、杜鹃啼老，芳华如水过去。卷帘更觅嫣红影，减了几丛花数。留不住。留一片、濛濛烟草销魂路。愁笺恨语。但打叠相思，随风宕漾，碎作两堤絮。蹉跎感，生小多情自误。婵娟容易招妒。朱颜渐逐流年换，除是镜台堪诉。垂柳舞。叹失宠、蛾眉虽好同尘土。离怀最苦。倩落日消停，乱山围里，或有梦寻处。
摸鱼儿·腰站题壁和支少鹤同年清彦韵
作者：黄燮清
朝代：清

甚花朝、等闲过了，天涯凄断芳讯。琵琶不作无情响，弹醒绮罗幽恨。眠未稳。算春在江南，但有思量分。愁脂怨粉。便残月闻歌，寒灯说艳，长夜怎消尽。西泠路，冷落秋娘翠鬓。同心空铸私印。蝶裙如梦经年别，赚得销魂诗本。人瘦损。想镜里朱颜，只许鹦哥认。离怀暗引。问桃叶因缘，杨花知遇，痴约几时准。
摸鱼儿·题琴斋西湖掌书图
作者：黄燮清
朝代：清

荡吟声、画桥前后，扁舟如在银汉。时艰不遂封侯志，也算拥城南面。聊自遣。君莫怅、广文官冷投闲散。愁眉暂展。认几点苍山，几枝疏柳，青到看书眼。篷窗静，小坐横陈万卷。黄童惭未窥见。嫏嬛福地留清梦，却趁藕花风便。帘半卷。更补写、添香小影神仙眷。鸣舷去缓。正弟子携尊，渔郎问字，相望暮云远。
明月棹孤舟·中秋夜舟中坐月
作者：黄燮清
朝代：清

银汉微茫迟画舸。扶残醉、倚篷凉坐。蛩絮芦根，雁稀星外，零落水房灯火。今夜红楼秋梦锁。罗帷底、玉箫谁和。两处西风，半窗离恨，不独销魂是我。
昼夜乐·同郁彝斋鼎钟、施可斋英兄莲舫集金沙港赏荷
作者：黄燮清
朝代：清

游人合是风吹聚。共领略、林泉趣。四围山色飞来，都被酒杯承去。水外烟痕烟外树。衬数点、画中楼宇。随意放中流，好寻他鸥鹭。木兰船系垂杨渡。正红衣、隔秋浦。两般酒气花香，别有醉人心处。古岸日斜蝉自语，被一片、绿阴遮住。载得晚凉归，响几声柔橹。
晚至南屏与锄云僧茶话
作者：黄燮清
朝代：清

系棹南屏水气昏，晚钟声里踏云改犍。斜阳一院鸟争树，落叶半山人扣门。心地空明尘不染，道机清净月无痕。自今幽兴往来熟，画理诗禅与细论。
暗香·忆西园栯梅，用石帚韵调
作者：黄燮清
朝代：清

冻烟暝色。补小楼画本，一枝长笛。夜静月寒，天付幽香美人摘。如此溪山最好，偏耽误、词笺吟笔。便算有、驿使携来，离恨落琴席。乡国。路寂寂。怕细数梦痕，翠藓堆积。凤筝暗泣。倚竹娟娟忍追忆。江上归期未准，应望断、潇湘愁碧。问点点、清泪影。可能寄得。
月华清·题梅花水仙画册
作者：黄燮清
朝代：清

影醉朱栏，尘生素袜，微寒乍透书幔。一度东风，林下自成仙眷。醒残梦、蝶帐疑烟，抚幽操、凤琴如怨。帘卷。认琼妃晕酒，笑持金盏。掩映冰魂数剪。记小雪笼阴，碧云催晚。曲制红罗，雅称玉钗清宴。故人信、枝上传来，神女步、镜中窥见。春浅。正香齐艳并，冷心偎暖。
杏花天·题石芸士烟波画船图
作者：黄燮清
朝代：清

小楼梦断莺声入。最无奈、伤春伤别。栏干寸寸闲愁积。秋比栏干曲折。红窗外、游丝飏碧。正风暖、水香三月。一篷花影谁移楫，或是桃根桃叶。
桂枝香
作者：黄燮清
朝代：清

疏林渐秃。正翠竹晚寒，深院人独。记得羞蛾乍见，鬓烟低绿。缠绵金缕秋娘恨，散相思、酒边哀曲。可怜无奈，一更更鼓，替伊匆促。自送了、花阴绣毂。怅芳草凄迷，空忆裙幅。忍数清辉，三五艳龄十六。袖中留取烟罗帕，断肠诗题遍谁读。别来愁味，只须问我，画屏残烛。
梦横塘·同人集家园郂南水榭消夏，各以诗品为题，余得眠琴绿荫
作者：黄燮清
朝代：清

带风成韵，过雨吹凉，小园浮动春绿。懒枕游仙，且觅取、诗人闲福。尘外冰心，梦中瑶佩，一囊寒玉。渐声闻悟彻，醒倚斜阳，寻秋水、南华读。吾庐秀色天然，傍清流掩映，多种梧竹。石翠萝烟，明画出、楚山屏幅。问谁解、潇湘恨素，欲谱离骚未成曲。最好无弦，抱来三径，与苍云同宿。
梦横塘·听歌者蝶云演四弦秋送客一剧
作者：黄燮清
朝代：清

黛眉颦翠，玉指弦冰，少年心事愁忆。感遇悲秋，借四柱、流泉幽抑。酒晕难留，梦痕无据，可怜今昔。看登场掩袂，匆匆心伤，伤心处、谁知得。风尘我亦天涯，叹韶华易换，素鬓催织。信美婵娟，空点染、楚词颜色。但秋水、江湖照影，芳草年年寄兰泽。九派浔阳，泪珠多少，到今朝犹滴。
水调歌头·偕李俭伯光溥、吴薇客敬义、李芷香鼎铭、郑颉苏如海诸同年及家菊人孝廉，曾月夜泛舟至惠山。
作者：黄燮清
朝代：清

今夕是何夕，明月在他乡。故人颇足清兴，鼓棹溯流光。水外一重烟树，烟旬一痕山翠，山外数星凉。酒醒未成寐，清露满衣裳。渡前浦，穿曲港，但微茫。谁家秋梦，吹堕长笛起沧浪。几幅画帘人影，几点画船灯影，罗袂远生香。疏柳晓风冷，幽思泥篷窗。
水调歌头·春雨浃旬，钱筱南茂才符祚寄词见忆，次韵奉酬
作者：黄燮清
朝代：清

江上雨成例，二月少晴时。柳枝东面风紧，千缕总飘西。不见梦中芳草，但见镜中新涨，寒重燕归迟。淡墨写离怨，还带泪痕题。寂寥况，惟有我，素心知。绿珠穿作，红豆相慰在天涯。早是梅花开过，又是杏花消损，莫误海棠期。待约看山去，依旧翠眉低。
水龙吟·题沈晓沧年丈炳垣月夜渡海卷
作者：黄燮清
朝代：清

阵云冷压艨艟，片帆如叶烟涛里。忧时感遇，临流慷慨，素娥知未。潮打征袍，雷轰虞鼓，睡龙惊起。但浩歌击楫，问天不语，无人会、苍茫意。将帅星辰有几。闪燐芒，欃枪犹指。酒酣烛灺，望空搔首，壮心不已。柱倚南天，剑横北斗，男儿谁是。待扶桑日出，馀腥断瘴，借银河洗。
水龙吟·题霁青宗叔归舫填词图
作者：黄燮清
朝代：清

好风吹出罗浮道，蝴蝶留人难住。青山两面，碧云千里，帆移春去。月里篷窗，灯前翠袖，歌弦凉诉。笑十年宦迹，惺忪残梦。刚赢得、销魂句。差喜闲情可赋。五湖船、镜晨奁暮。雁筝和恨，凤箫催拍，艳烦香絮。试问珠娘，那回送别，可曾教与。倩玲珑玉指，拈来红豆，把相思数。
江梅引·用白石翁格
作者：黄燮清
朝代：清

帘钩风响玉珑玲。乱愁生。不堪听。剩有梅花，疏影伴窗棂。无语卸妆无语坐，太忪惺，灯昏也、睡未曾。檀奴归信欠分明。画楼深，霜气凝。雁儿解事，定飞去、代诉离情。独自绣衾，寒拥度残更。懊恼月斜钟易动，一声声，才成梦，又打醒。
沁园春 其一 汗
作者：黄燮清
朝代：清

点点星星，带水芙蕖，娉婷似伊。渐引针手腻，暂抛金线，按徽指滑，易润琴丝。帕揾桃花，衫黏杏子，想像温泉出浴时。花阴里，笑迷藏捉得，热了冰肌。依稀似露还非，带粉气、盈盈怯不支。正栏干凭遍，就风携扇，秋千扶下，避月松衣。酒后微生，茶馀略透，湿晕猩唇一点脂。黄昏近，倩檀郎分帐，只许相思。
沁园春 其三 泪
作者：黄燮清
朝代：清

两点微波，阁住星眸，思量可怜。看香痕和墨，秋风题扇，零丝界粉，春雨凭栏。别母盈盈，催妆脉脉，是喜还悲欲嫁天。伤心处，叹谁人解得，月底花前。凄然断了还连。直透出、梅心一缕酸。记投怀掩袂，问欢薄幸，支颐泣枕，借梦缠绵。鸾镜慵开，蛾眉见嫉，也似才人失意年。无聊夜，替青衫呜咽，湿晕鹍弦。
沁园春 其二 魂
作者：黄燮清
朝代：清

鬼也仙乎，绰约因依，风前细腰。记珠帘偷度，如云渐远，粉墙遮住，似月难招。独帐灯残，离筵酒醒，长夜能经几次销。无人处，认相思庭院，芳径斜抄。苗条倩影难描。但趁著、游丝过灞桥。被竹声带起，微闻金佩，花阴吹转，惯怯琼箫。瑟瑟惊秋，悠悠成梦，一剪湘兰泣楚骚。红窗静，怕紫烟飞去，好护冰绡。
沁园春·汗
作者：黄燮清
朝代：清

点点星星，带水芙蕖，娉婷似伊。渐引针手腻，暂抛金线，按徽指滑，易润琴丝。帕揾桃花，衫黏杏子，想像温泉出浴时。花阴里，笑迷藏捉得，热了冰肌。依稀似露还非，带粉气、盈盈怯不支。正栏干凭遍，就风携扇，秋千扶下，避月松衣。酒后微生，茶馀略透，湿晕猩唇一点脂。黄昏近，倩檀郎分帐，只许相思。鬼也仙乎，绰约因依，风前细腰。记珠帘偷度，如云渐远，粉墙遮住，似月难招。独帐灯残，离筵酒醒，长夜能经几次销。无人处，认相思庭院，芳径斜抄。苗条倩影难描。但趁著、游丝过灞桥。被竹声带起，微闻金佩，花阴吹转，惯怯琼箫。瑟瑟惊秋，悠悠成梦，一剪湘兰泣楚骚。红窗静，怕紫烟飞去，好护冰绡。两点微波，阁住星眸，思量可怜。看香痕和墨，秋风题扇，零丝界粉，春雨凭栏。别母盈盈，催妆脉脉，是喜还悲欲嫁天。伤心处，叹谁人解得，月底花前。凄然断了还连。直透出、梅心一缕酸。记投怀掩袂，问欢薄幸，支颐泣枕，借梦缠绵。鸾镜慵开，蛾眉见嫉，也似才人失意年。无聊夜，替青衫呜咽，湿晕鹍弦。
法曲献仙音·题管夫人画大士像
作者：黄燮清
朝代：清

鸥去亭荒，雁来江冷，画笔犹留千古。写竹光阴，散花身世，愁根忏除能否。待稽首慈云里。东风谩飞絮。忍回数。换沧桑、梦尘残劫，何况是、春水影中儿女。一曲念家山，悔当时、生向东土。玉镜非台，问莲花、庄在何处。愿心经持诵，修到雪衣鹦鹉。
浣溪沙
作者：黄燮清
朝代：清

潇洒疏帘不上钩。嫩云池馆数声鸠。绿阴和雨画江楼。晓起难寻无绪梦，晚凉预作未来秋。尽人消遣是离愁。
浣溪沙 湖上旧感。四阕 其一
作者：黄燮清
朝代：清
体裁：词

十顷萍波腻远天。绮罗香散半堤烟。裙边蝴蝶也疑仙。秋浦飘灯曾八月，夜窗题曲已三年。销魂无分但缠绵。
浣溪沙 湖上旧感。四阕 其二
作者：黄燮清
朝代：清
体裁：词

粉腻脂慵病未苏。烹茶清语正模糊。过时犹想况当初。茉莉香寒鹦鹉别，芙蓉思渺雁鸿疏。坠欢各自梦西湖。
浣溪沙 赠素秋。八阕 其一
作者：黄燮清
朝代：清
体裁：词

油壁轻车带夕阳。隔层帘子忒微茫。断桥前事费思量。归路渐随芳草远，画堤犹送暗尘香。情无头绪为谁长。
浣溪沙 赠素秋。八阕 其三
作者：黄燮清
朝代：清
体裁：词

艳绝西湖湖上楼。倚栏同看远山秋。水乡腻得似温柔。弹恨有声凭雪指，通词无间托星眸。琵琶一折一回头。
浣溪沙 赠素秋。八阕 其五
作者：黄燮清
朝代：清
体裁：词

安置疏帘淡月中。花香略透鬓云松。罗衣可耐四更风。媚语忽低知酒重，情颜微晕借灯红。来时草草去匆匆。
浣溪沙·其七
作者：黄燮清
朝代：清
体裁：词

水样罗裙蛱蝶飞。萍痕絮迹认迷离。梦中犹是醒来非。拟倩镜儿摹艳影，暗抛骰子卜佳期。不因无益废相思。
浣溪沙·其三
作者：黄燮清
朝代：清
体裁：词

水样罘罳禁嫩寒。画中楼阁夕阳残。夕阳曾照倚栏干。绿绮已捐名士调，红尘偏上美人鬟。不曾同去有青山。
浣溪沙·其二
作者：黄燮清
朝代：清
体裁：词

小字真娘隐约猜。木樨门巷访金钗。一重花影绣苍苔。浅病倦调鸾尾瑟，清游新试凤头鞋。鹦哥传语未归来。
浣溪沙·其八
作者：黄燮清
朝代：清
体裁：词

谁替黄姑借聘钱。探囊只有断肠笺。如今未是买花天。杜牧重来应践约，刘郎再到岂无缘。感乡许我待三年。
浣溪沙·其六
作者：黄燮清
朝代：清
体裁：词

浅浅银河画远秋。西风吹动小帘钩。冷萤照我独登楼。新月三分谁管领，一分凉思一分愁。一分闲在柳梢头。
浣溪沙·其四
作者：黄燮清
朝代：清
体裁：词

潇洒丰姿瘦欲仙。云鬟宜整亦宜偏。便慵装束自天然。才得闻名先著意，未曾相见已生怜。见时难道不缠绵。
浣溪沙·其四
作者：黄燮清
朝代：清
体裁：词

翠幕无聊语晚鸦。碧云难问阿香车。小屏山外即天涯。南国可怜生豆子，北人偏解种杨花。感人无谓是芳华。
浣溪沙·湖上旧感。四阕
作者：黄燮清
朝代：清

十顷萍波腻远天。绮罗香散半堤烟。裙边蝴蝶也疑仙。秋浦飘灯曾八月，夜窗题曲已三年。销魂无分但缠绵。粉腻脂慵病未苏。烹茶清语正模糊。过时犹想况当初。茉莉香寒鹦鹉别，芙蓉思渺雁鸿疏。坠欢各自梦西湖。水样罘罳禁嫩寒。画中楼阁夕阳残。夕阳曾照倚栏干。绿绮已捐名士调，红尘偏上美人鬟。不曾同去有青山。翠幕无聊语晚鸦。碧云难问阿香车。小屏山外即天涯。南国可怜生豆子，北人偏解种杨花。感人无谓是芳华。
浣溪沙·赠素秋。八阕
作者：黄燮清
朝代：清

油壁轻车带夕阳。隔层帘子忒微茫。断桥前事费思量。归路渐随芳草远，画堤犹送暗尘香。情无头绪为谁长。小字真娘隐约猜。木樨门巷访金钗。一重花影绣苍苔。浅病倦调鸾尾瑟，清游新试凤头鞋。鹦哥传语未归来。艳绝西湖湖上楼。倚栏同看远山秋。水乡腻得似温柔。弹恨有声凭雪指，通词无间托星眸。琵琶一折一回头。潇洒丰姿瘦欲仙。云鬟宜整亦宜偏。便慵装束自天然。才得闻名先著意，未曾相见已生怜。见时难道不缠绵。安置疏帘淡月中。花香略透鬓云松。罗衣可耐四更风。媚语忽低知酒重，情颜微晕借灯红。来时草草去匆匆。浅浅银河画远秋。西风吹动小帘钩。冷萤照我独登楼。新月三分谁管领，一分凉思一分愁。一分闲在柳梢头。水样罗裙蛱蝶飞。萍痕絮迹认迷离。梦中犹是醒来非。拟倩镜儿摹艳影，暗抛骰子卜佳期。不因无益废相思。谁替黄姑借聘钱。探囊只有断肠笺。如今未是买花天。杜牧重来应践约，刘郎再到岂无缘。感乡许我待三年。
浪淘沙
作者：黄燮清
朝代：清

秋意入芭蕉。不雨潇潇。闲庭如此好凉宵。月自缠绵花自媚，人自无聊。别恨几时销。认取红绡。凤筝音苦雁书遥。醒著欲眠眠著醒，灯也心焦。
浪淘沙
作者：黄燮清
朝代：清
体裁：词

秋意入芭蕉。不雨潇潇。闲庭如此好良宵。月自缠绵花自媚，人自无聊。别恨几时销。认取红绡。凤筝音苦雁书遥。醒著欲眠眠著醒，灯也心焦。
浪淘沙·江口晚泊
作者：黄燮清
朝代：清

暝色晕中流。帆影初收。断霞鱼尾一绳留。冷处寻诗谁是伴，几个闲鸥。芳草满江头。暂系扁舟。垂杨垂柳写离愁。今夜江南何处梦，月上瓜洲。
浪淘沙·界河驿题壁
作者：黄燮清
朝代：清

鞭影指斜曛。冷驿荒村。天涯闷煞杜司勋。芳草落花无一点，何处伤春。料得倚楼人。瘦损眉痕。绿杨时节易销魂。愁见玲珑帘外月，不许黄昏。
浪淘沙·题葛民花楼风月图
作者：黄燮清
朝代：清

无限古今愁。独上危楼。长江匹练写清秋。不见神仙吹笛过，只有渔舟。我辈复来游。重整吟俦。旧时歌舞几时休。一样朱阑人换了，往事悠悠。
浪淘沙·鸣鸾路访南唐御道
作者：黄燮清
朝代：清

柳外旧鸣珂。艳迹消磨。家山游戏换笙歌。断送南朝烟月里，天子愁多。辇道更谁过。山影颦蛾。梦中亭子问红罗。落尽梅花人不管，无奈春何。
浪淘沙·龙岩得马守真玉印，嘱题小令
作者：黄燮清
朝代：清

白玉篆银丝。两字珠玑。芳名留与后人知。斗大黄金磨灭尽，不铸相思。押尾带胭脂。兰草差差。风流豪侠想襟期。名士倾城偏印合，惜未同时。
浪淘沙慢·早春偕钱筱南登滕王阁
作者：黄燮清
朝代：清

看江上，惊涛练卷，万里寒色。兴废都成往劫，登临况是倦客。恨水远山遥乡树隔。带落照、点点帆樯，共乱鸦、飞去渐如墨。天在浪花中白。望极。闷怀未许消释。算今古、儿女英雄恨，并作潮和汐。但雾沈香梦，烟埋陈迹。问谁不朽，歌舞场，几辈才人游历。高处有、浮云千叠。蛟龙气、抚剑叹息。倚残醉、苍茫自岸帻。倩热泪、飘洒谁边，付玉笛、西风吹向寥空滴。
淡黄柳·梦堤柳数株，丝丝欲绿，如在冥濛烟水边也。用白石韵为之
作者：黄燮清
朝代：清

空濛写影。鹅粉飘芳陌。金缕初裁风恻恻。掩映谁家绣槛。前度流莺定能识。嫩阴寂。江南未寒食。锁烟雨、谢娘宅。甚离魂、化作销魂色。料得蛾眉，怕因春瘦，先画楼台怨碧。
清平乐·园林早春
作者：黄燮清
朝代：清

雪晴烟霁。啼鸟声催起。画阁文窗幽梦细。一月梅花香里。嫩寒庭院沈沈。只宜中酒微吟。再两三番风信，柳丝便做春阴。
清平乐·当湖秋泛
作者：黄燮清
朝代：清

旧游在否。零落双红袖。水阁疏廊仍种柳。柳是十年前有。一枝枝舻横塘。一声声笛邻墙。一点点蘋秋意，一丝丝蓼斜阳。
清平乐·早梅
作者：黄燮清
朝代：清

暗香疏影。影在香中冷。小店花前人不省。翠羽夜深来听。露华洗染春痕。等闲湿了钗裙。除却罗浮梦里，谁家有此黄昏。
清平乐·舟次金阊
作者：黄燮清
朝代：清

浪传佳丽。荒尽繁华味。正日篷窗无一事。饱听雁声而已。梅花冷月初三。孤尊谁共清谈。只有西湖入梦，从今不忆江南。
清平乐·题姚梅伯梅花任渭长美人合作
作者：黄燮清
朝代：清

月高烟冻。乍醒罗浮梦。纸帐空明尘不动。留得被池香重。隔墙疏影横斜。淡妆合伴梅花。欲识飞琼姓氏，还寻种玉人家。
湘月·题宗叔霁青太守涛绿笺词钞
作者：黄燮清
朝代：清

晚窗展卷，认裁金乳玉，周柳情思。携向旂亭待付与，扇底小鬟偷记。引笛寻腔，挑灯读艳，几串珍珠字。两三蝴蝶，隔花残梦惊起。自叹十载填词，香愁翠语，耐孤吟滋味。白眼红尘定笑我，年少清狂如此。石汀新缘，箫联旧谱，幸结闲鸥契。相思飞度，魏塘一片烟水。
湘江静·题手挥目送图
作者：黄燮清
朝代：清

半亩松阴凉透户。问秋商、送来何处。篷窗乍启，冰弦细响，认疏花庭宇。碎按十三星，西风上、七条弦柱。凄音自迥，黄昏正长，梧桐外、数声雨。宝鼎香，仙袂举。紫云迥、旧词重谱。湘江梦老，胡笳恨远，算飞鸿能诉。几点逼寒空，应愁断、洞庭烟树。曲终韵杳，南楼望冷，银河挂曙。
满庭芳·题曲阜孔绣山宪彝室人梦素女史百蝶图遗卷
作者：黄燮清
朝代：清

翅弱欹云，腰轻堕粉，画来生趣天然。醉红酣紫，帘角弄翩跹。当日扫眉剩墨，闲摹写、香国愁天。屏山外，春寒袖薄，人坐落花前。华年。容易过，琼钗断燕，翠鬓凋蝉。叹镜里双飞，弹指因缘。莫问罗浮旧侣，湘裙冷、不解留仙。西园晚，销魂细草，绿化梦中烟。
满江红·水仙王祠神弦曲
作者：黄燮清
朝代：清

老去东坡，零落了、风流赛筵。恕吾辈，疏狂礼节，重酌寒泉。廿五条冰弹碎月，十三陵树长荒烟。采黄花、人语冷香中，残翠边。神至矣，风满船。神去矣，水连天。击空明一片，渔鼓吟舷。睡起芙蓉窥镜里，日斜鸥鹭拜门前。有小鬟、低唱棹歌来，秋渺然。
满江红·胥山剑石
作者：黄燮清
朝代：清

抚剑苍茫，试凭吊、英雄陈迹。想当日，青萍砍地，乱云奔裂。落日瘦眠豺虎影，腥风寒迸蛟螭血。听龙泉、夜半吼空山，山魈泣。锋过处，星芒急。水磨后，江流赤。看长虹出手，豫章飞魄。甲盾五千摧劲敌，属镂三尺锄忠节。剩欹斜、一角卧荒烟，苔痕蚀。
满江红·观水嬉
作者：黄燮清
朝代：清

细浪摇罗，杨柳岸、微风乍薰。指镜里、彩龙飞下，舞碎烟痕。十里鼓声凉振雨，一湖扇影荡成云。认珊珊、神女踏波来，金缕裙。残照隐，花外村。疏树蔼，水边门。看琉璃掉破，几点青鳞。画舫寻香怜小杜，野桥沽酒吊灵均。采芳兰、何处寄相思，空翠昏。
满江红·语溪道中
作者：黄燮清
朝代：清

小别杭州，烟树外、乱山眉蹙。怕回首，酒香灯灺，粉红鬟绿。斜月半篷诗境冷，西风两岸秋声足。剩前宵、残梦不曾完，今宵续。弦旧谱，囊中玉。飘瘦影，窗中烛。望吾庐何处，碧云修竹。越水莼鲈归计得，吴娃丝管乡音熟。唱南朝，三十六鸳鸯，相思曲。
满江红·题施庭午茂才杞忧草
作者：黄燮清
朝代：清

半壁江山，问谁救、生灵焚溺。叹当局，议防议战，总无全策。徵调可怜财赋尽，流离但觉乾坤仄。十馀年、格斗未曾休，翻多贼。军糈匮，还侵蚀。兵士悍，争剽劫。任东南千里，纵横狼猰。杜牧罪言何处上，贾生热泪从旁滴。借书生，歌哭叩苍生，天应恻。
点绛唇·竹洲仲诰集同人于涉园玉玲珑馆饯梅
作者：黄燮清
朝代：清

粉淡烟浓，半开半谢元宵节。暗香谁惜。留在罗裙褶。浅醉微吟，花外寒犹力。春阴寂。画帘如月。添个人吹笛。
烛影摇红·偕实庵憩梅卿画兰室，灯下赋菊
作者：黄燮清
朝代：清

曲巷黄昏，暗尘低衬雕轮转。疏帘小院正西风，霜气催新雁。倚壁银缸乍剪。画秋痕，露浓香浅。小窗月上，若聘幽兰，天然仙眷。九陌烟花，艳桃秾李争寻遍。怜伊高格不宜时，淡处知谁见。尚有词人醉眼。但相对、无言自远。愿留残墨，添注寒泉，写成长卷。
烛影摇红·南昌元夕
作者：黄燮清
朝代：清

灯火江城，翠屏红照鱼龙舞。麝薰低袅绣轮风，粉市香成雾。草草莺啼燕语。散珠尘、几声漏鼓。画龙残烛，送了黄昏，只应归去。钿阁钗帘，故人明镜伤幽素。玉梅花是去年栽，开到相思处。闲把栏干细数。一根根、无聊意绪。夜寒停梦，月静重门，星繁高树。
烛影摇红·题徐秋宇孝廉锦华黄叶秋灯思归图
作者：黄燮清
朝代：清

日落燕台，乱鸦啼近黄昏候。不多庭树弄秋声，听得人消瘦。寒到霜前雁后。忍思量、江南病柳。画屏孤倚，一穗心焦，化成红豆。曾记联床，夜阑愁语同搔首。九逵烟月总相思，闲醉销魂酒。酒醒无聊依旧。为离人、疏更偏久。未堪重忆，帐晓炉温，蜡残珠溜。
玉漏迟·文粹庵明府招同如冠九宫赞山，钱筱南茂才符祚集东湖客舍，湖堤夜归。
作者：黄燮清
朝代：清

碧云笼院宇，提壶唤起，天涯鸥鹭。水阁烟亭，雅称俊游尊俎。一月春阴未醒，早耽误、芳华如许。闲意绪。催成薄醉，坐销香炷。残灯送客湖边，绕曲折长堤，夜深归路。垂柳丝丝，错认晓寒离浦。似恐相思忘了，写澹月、疏星微雨。愁听取。三更四更更鼓。
玉漏迟·福莲室女史嘱题秦淮校书斜倚薰笼图
作者：黄燮清
朝代：清

鬓鬟云半堕，雀沉钿翠，凤横钗朵。怯不胜寒，又听雁声飞过。冷暖无人熨贴，但倦倚、纱笼残火。眠未可。愁帘病阁，断肠功课。扫眉才子多情，也宛转怜香，自题珠唾。若作书生，还恐更痴于我。欲访桃根艳迹，奈梦里、秦淮烟锁。深夜坐。思量问伊知么。
玲珑四犯·题慈辉馆女史横琴坐月遗照，用梦窗体
作者：黄燮清
朝代：清

庭院空明，正露浥铢衣，凉浸纹荐。水调烟情，难寄楚云天远。幽梦不到人间，但付与、绛河清浅。恁画楼、一霎西风，愁入数行新雁。玉箫虚忆琼花馆。二分秋、镜中消散。钿徽莹作珍珠泪，合借冰丝成串。无计遣得黄昏，星户长垂罗幔。念沈郎腰瘦，肠断处，知谁见。
琵琶仙·题谢梦渔太史增香南忆梦图，太史初以贫故遣其爱姬，已而及第，因作是图以志感悔
作者：黄燮清
朝代：清

杨柳章台，早香絮落尽，游丝空结。庭院谁伴吹箫，黄昏奈何月。春去也、珠帘似雾，便钗影钏声都灭。灼泪难封，蛮腰易减，鹦鹉休说。恨当日、匆促分携，到事后、思量更凄绝。难讳那时薄幸，对残灯呜咽。何处采、蘼芜怨绿。问断红、愿化蝴蝶。毕竟世短情长，未能成佛。
瑶花 其一 孤山看梅
作者：黄燮清
朝代：清

篷窗容与，载酒寻芳，趁雨晴烟晓。山南山北，千万树、疏密横斜都好。香随风远，渐透入、绮裙罗抱。绕曲亭、面面清流，替写绿衣仙照。偶然客路勾留，但草草游春，野鹤应笑。衫痕鬓影，飘飏处、一路轻寒难扫。故园溪上，想今日、也应开了。问水房、九折红栏，可有玉钗人靠。
瑶花 其二 玉兰花下作
作者：黄燮清
朝代：清

珊然风格，蓦忆当初，怪似曾相识。珠娘亭院，携手处、正是花香时节。扶肩小语，直看遍、琼楼南北。背粉墙、偷整罗裙，斗影一般清绝。而今六度春风，叹冉冉芳华，前梦难觅。湘妃宝屧，归去也、愁弄冰弦瑶瑟。旧时台榭，料深闭、半庭残月。剩几枝、冷倚栏干，也无人怜惜。
瑶花·孤山看梅
作者：黄燮清
朝代：清

篷窗容与，载酒寻芳，趁雨晴烟晓。山南山北，千万树、疏密横斜都好。香随风远，渐透入、绮裙罗抱。绕曲亭、面面清流，替写绿衣仙照。偶然客路勾留，但草草游春，野鹤应笑。衫痕鬓影，飘飏处、一路轻寒难扫。故园溪上，想今日、也应开了。问水房、九折红栏，可有玉钗人靠。珊然风格，蓦忆当初，怪似曾相识。珠娘亭院，携手处、正是花香时节。扶肩小语，直看遍、琼楼南北。背粉墙、偷整罗裙，斗影一般清绝。而今六度春风，叹冉冉芳华，前梦难觅。湘妃宝屧，归去也、愁弄冰弦瑶瑟。旧时台榭，料深闭、半庭残月。剩几枝、冷倚栏干，也无人怜惜。
瑶花·许云林女史延礽以夜来香作鹦鹉，以茉莉为架，征词于余，为填此解
作者：黄燮清
朝代：清

因风吹活，带月飞归，向曲廊停住。黄昏深院，帘卷了、萼绿华来何暮。玉环身世，只一片、秋魂难诉。正有人、睡起呼茶，认是惺忪花语。飞琼巧夺灵芸，看竟体生香，凡鸟应妒。芳心未忏，罗扇底、谁念心经教与。夜凉成梦，尽消受、画栏清露。嘱付伊、豆子红时，把相思衔去。
由秋浦至屯溪山行杂诗
作者：黄燮清
朝代：清

山行无直径，一径辄数转。绝壁断去路，路尽忍复现。脩谷袤羊肠，单车出蚁线。初从井陉入，继讶天磨旋。人语隔丛薄，鸟声韵葱茜。去影远已灭，来踪到始见。负重慎险巇，斗捷耻巧便。至境贵渐臻，力行尚无倦。危冈下千仞，势峭若趋重。篮舆苦倒悬，前颈承后踵。临崖步始转，倚壁肩更耸。吾身在中央，宕飏挂枝蛹。群峰叠巨浪，碧海莽莽涌。揽远尽众观，出险有余恐。须臾历夷坦，轻捷快推拥。就下抑何易，怦怦使心竦。
由秋浦至屯溪山行杂诗·其一
作者：黄燮清
朝代：清

山行无直径，一径辄数转。绝壁断去路，路尽忍复现。脩谷袤羊肠，单车出蚁线。初从井陉入，继讶天磨旋。人语隔丛薄，鸟声韵葱茜。去影远已灭，来踪到始见。负重慎险巇，斗捷耻巧便。至境贵渐臻，力行尚无倦。
由秋浦至屯溪山行杂诗·其二
作者：黄燮清
朝代：清

危冈下千仞，势峭若趋重。篮舆苦倒悬，前颈承后踵。临崖步始转，倚壁肩更耸。吾身在中央，宕飏挂枝蛹。群峰叠巨浪，碧海莽莽涌。揽远尽众观，出险有余恐。须臾历夷坦，轻捷快推拥。就下抑何易，怦怦使心竦。
疏影·残菊
作者：黄燮清
朝代：清

霜华似酒。向枝枝点染，芳艳酣透。冷到篱根，倦倚窗前，苔痕一径铺厚。寒蛩懒作伤心语，便蝶影、飞来都瘦。卷画帘、尽日西风，分付秋魂消受。记得餐英小摘，那人共徒倚，香满罗袖。好梦如烟，别梦如云，又到苦寒时候。谢娘已嫁吴娘病，只院落、夕阳依旧。算可怜、不独黄花，说与雁鸿知否。
疏影·顺河集夜发
作者：黄燮清
朝代：清

春星晕碧。数漏声点点，催动行色。剔尽灯花，扶上车帷，碾碎荒原残月。梦痕已是无凭据，况翠被、五更寒力。到此时、纵不思乡，也有几分愁绝。蓦忆添香艳刻，玉人护半臂，何限情切。渐近红尘，渐远红楼，好事天涯难觅。祇馀马首金铃响，似亭院、惜花时节。恨燕莺、不渡江来，断了绮罗消息。
疏影·题张松溪泰初花影吹笙图
作者：黄燮清
朝代：清

烟痕似雪。有瘦萤几点，飞上衣褶。料理银簧，坐对瑶天，黄昏韵事幽绝。凄清不耐离人听，怕剩梦、断时难接。莫等闲、作弄凉声，挑醒一窗梧叶。仰见明河浪静，夜深正露重，丝鬓微湿。袖底香归，指上秋生，逗起惺忪蝴蝶。栏干闲了谁同倚，但靠碎、半身斜月。到恁时、寻取双成，偷谱羽衣三叠。
疏影·题方云泉〇疏影庵填词图
作者：黄燮清
朝代：清

天寒瘦竹。露画棂几眼，三两闲屋。薄暝微茫，碎雪迷离，报思远在空谷。卷帘略识春风面，是谁写、折枝横幅。似伴伊、冷月吹笙，忍放嫦娥幽独。小隐西村最好，嫩烟四五里，香满山麓。浅立墙阴，淡照波痕，天然缟袂装束。隔花唤起林和靖，问清梦、恁时酣足。只夜深、翠羽飞来，偷记笛边残曲。
百字令
作者：黄燮清
朝代：清

珠还无恙，记当年曾伴，绣栊琴柱。铜马烽烟销不得，翻借雷霆陶铸。火烈生前，灰寒劫后，故剑终归主。萦回心篆，此香不灭千古。堪叹玉树飘零，金莲狼藉，一例成尘土。铁瓮犹焦完壁在，中有精灵呵护。梦去难寻，魂招可返，往事真云雾。蘅芜重爇，珊珊应见微步。
百字令
作者：黄燮清
朝代：清

神芒吐匣，借残灯一焰，雷蛇飞掣。照耀龙门游侠传，引得精灵俱活。热饮雠颅，寒销鬼胆，五步须流血。休论成败，壮心终古难灭。敢笑剑术粗疏，许身知己，生死从容决。大纛高牙偏纵寇，惭愧戈矛如雪。国士酬恩，匹夫慕义，止此肝肠铁。摩挲三叹，四方谁是英杰。
百字令 其一 题何子安广文汝枚日边红杏图
作者：黄燮清
朝代：清

东风九陌，记轻尘一骑，看花前度。帽影鞭丝斜照里，旧梦几回飞絮。碧社销魂，丛兰写怨，四月江南路。先生归也，种成桃李如许。笑我六上燕台，残红马足，冉冉催迟暮。绿叶成阴芳事老，忍忆宋郎词句。补屋牵萝，闭门锄菜，且作园林主。小楼银烛，待君同听春雨。
百字令 其二 秀州十三龄女子徐子琴以拆字谋生，机锋敏捷，偶与同人过访，即以姓名三字效拆字，戏赋之
作者：黄燮清
朝代：清

十三年纪，仗今生智慧，学成书数。敏绝词锋偏了了，信口机关参悟。点玉无瑕，输金待聘，仔细珠娘妒。碧川春远，翠眉才解通语。堪叹尘世浮云，因风变幻，好事成耽误。寂寞栏干空倚遍，自惜美人迟暮。楚瑟弦愁，胡琵弹恨，空向飞琼诉。无言撇去，海榴花放端午。
百字令·题何子安广文汝枚日边红杏图
作者：黄燮清
朝代：清

东风九陌，记轻尘一骑，看花前度。帽影鞭丝斜照里，旧梦几回飞絮。碧社销魂，丛兰写怨，四月江南路。先生归也，种成桃李如许。笑我六上燕台，残红马足，冉冉催迟暮。绿叶成阴芳事老，忍忆宋郎词句。补屋牵萝，闭门锄菜，且作园林主。小楼银烛，待君同听春雨。十三年纪，仗今生智慧，学成书数。敏绝词锋偏了了，信口机关参悟。点玉无瑕，输金待聘，仔细珠娘妒。碧川春远，翠眉才解通语。堪叹尘世浮云，因风变幻，好事成耽误。寂寞栏干空倚遍，自惜美人迟暮。楚瑟弦愁，胡琵弹恨，空向飞琼诉。无言撇去，海榴花放端午。
看花回·登西竺庵僧楼望江上春色，用清真韵。
作者：黄燮清
朝代：清

画楼三面空旷，练净沙洁。万树媚红怨碧，带缕缕情丝，闲处萦结。莺程燕路，薄暝生烟芳草滑。看落照、碎作黄尘，乱山蒸翠雨初绝。才过了、元宵一月。渐逼近、春分时节。一半韶光送却，早一半离愁，做弄华发。凭高望远，心与江流应九折。拍垂杨、又飞絮，重赋天涯别。
真珠帘·帘影
作者：黄燮清
朝代：清
体裁：词

移来六幅湘烟软。悄愔愔、衬贴迥廊幽茜。只许夕阳通，慢放他归燕。略有微风飘扬起，误带出、晚妆花片。人面。尽空蒙潇洒，碧云同远。
曾忆十二栏干，映高梧、垂柳波纹斜展。细露一灯红，正夜凉初卷。别后相思惟梦到，错认他明河清浅。亭院。怅月淡星疏，那回罗幔。
真珠帘·帘影
作者：黄燮清
朝代：清

移来六幅湘烟软。悄愔愔、衬贴迥廊幽茜。只许夕阳通，慢放他归燕。略有微风飘飏起，误带出、晚妆花片。人面。尽空濛潇洒，碧云同远。曾忆十二栏干，映高梧、垂柳波纹斜展。细露一灯红，正夜凉初卷。别后相思惟梦到，错认他明河清浅。亭院。怅月淡星疏，那回罗幔。
石湖仙·竹里王芑亭索题槐花吟馆图，用白石体赋之。
作者：黄燮清
朝代：清

丁溪烟树。指新翠沈沈，摇漾书户。曾记五年前，棹扁舟、桃源问渡。一枝闲借，每小憩、绿天庭宇。销暑。警乱蝉、几点疏雨。当时惭云照海，睡醒来、犹闻战鼓。富贵南柯，待觅封侯能否。让与诗人，醉吟茶语。自成仙府。帘卷处。斜阳淡衬花谱。
祝英台近·人日
作者：黄燮清
朝代：清

酒杯疏，吟侣减，闲里岁华度。薄暮江城，离思乱箫鼓。问伊暗卜归期，画楼灯火，已迎得、紫姑来否。浪游处。多少香雾珠尘，徘徊甚情绪。寻梦梅花，黄昏又微雨。也知渐近伤春，春犹无几，幸七日、闷怀过去。
祝英台近·题钱晓廷紫藤花画册
作者：黄燮清
朝代：清

叶成围，枝挂粉，春老尚妍丽。遮盖迥廊，风漏暖香腻。怪他燕梦醒来，蝶魂寻到，都傍著、画檐飞起。暮烟细。人在璎珞中间，吟栏共谁倚。架误秋千，红透绿阴里。便教过了芳时，午帘消暑，还借得、一篷凉翠。
秋日田家杂咏
作者：黄燮清
朝代：清

西风八九月，积地秋云黄。力田已告成，计日宜收藏。刈获须及时，虑为雨雪伤。农家终岁劳，至此愿稍偿。勤苦守恒业，始有数月粮。嗟彼豪华子，素餐厌膏粱。安坐废手足，嗜欲毒其肠。岂知民力艰，颗米皆琳琅。园居知风月，野居知星霜。君看获稻时，粒粒脂膏香。
秋蕊香·西湖表忠观访桂
作者：黄燮清
朝代：清

恻恻轻寒乍起。吹趋越罗衫子。淡黄楼阁斜阳地。人语南朝古寺。酒醒须仗花滋味。幽香腻。今宵何处生秋思。忽忆疏帘月底。
秋霁·题丁蓝叔茂才文尉兰亭秋禊图
作者：黄燮清
朝代：清

山净云空，正爽籁吹凉，送了蝉翼。石磴张琴，笋舆携酒，高秋最宜游历。醉红绚壁。茂林已带胭脂色。待曳履。寻取、晋时觞咏旧吟席。留恋畅叙，水竹依然，会稽山阴，都是陈迹。暮春天、西风换却，六朝烟树剩寒碧。良会定须名士笔。事往如梦，还问我辈登临，后人怀想，可如今日。
绮罗香·题家俯之红雨吟窗画册
作者：黄燮清
朝代：清

小院笼寒，雕栏晕午，人在花闲缥缈。十样蛮笺，打叠闲情赋稿。点露痕、沈碧帘栊，写风影、吹香池沼。◆◆◆、冷和清吟，一铃微雨数声鸟。长安芳事最盛，为问飘茵堕溷，容颜谁好。绿叶成阴，强半浮名误了。渐孤负、锦瑟华年，且寻取、素琴同调。但诗成、字字怜春，落红休去扫。
胡捣练
作者：黄燮清
朝代：清

玉笙缥缈隔春云，愁问钿蝉消息。门外一枝梧叶。曾见携灯别。簟纹如水渐生凉，良夜为谁怜惜。莫倚栏干残月。月是当初月。
花自落·张海门太史金镛嘱题其室人钱杜香女史画梅遗墨
作者：黄燮清
朝代：清

春消息。付与画眉残墨。一两三枝烟寂寂。暗香留素壁。帐里蘅芜难觅。梦里罗浮空忆。萼绿华来无竟夕。月斜何处笛。
花非花
作者：黄燮清
朝代：清

花非花，梦非梦。梦里来，花前送。四更斜月五更风，破格春寒今夜重。
苏幕遮
作者：黄燮清
朝代：清

客衣单，人影悄。越是天涯，越是秋来早。雨雨风风增懊恼。越是黄昏，越是虫声闹。别情浓，归梦渺。越是思家，越是乡书少。一幅疏帘寒料峭。越是销魂，越是灯残了。
苏幕遮·皇觉寺至西竺庵
作者：黄燮清
朝代：清

夕阳桥，芳草浦。十里江村，九里成烟雨。认是西湖堤上去。处处留人，处处留莺住。送征帆，吹恨绪。衣绣相思，万里黄金缕。今日轻阴明日絮。添了残红，便算春归路。
苏幕遮·题赵笛楼笛楼图
作者：黄燮清
朝代：清

碧云高，良夜静。楼在花阴，月在花阴等。燕子梦长吹欲醒。四面青山，对面青山应。艳情飘，幽绪警。各处黄昏，各样愁人听。未是秋来先已冷。一树垂杨，一树相思影。
菩萨蛮
作者：黄燮清
朝代：清

枇杷阴里茶烟搁。琵琶声里香尘落。扶影出疏帘。晚花凉鬓檐。依人怜楚楚。无计松眉宇。水墨画罗衣。秋来瘦更宜。
虞美人 其一 剪秋罗
作者：黄燮清
朝代：清

磁盆略带萧疏意。染得秋如绮。猩痕点点雨中看。认是西风残泪湿齐纨。苏娘机杼回文倦。移近帘栊玩。一丝丝织可怜红。输与茜纱裙上绣芙蓉。
虞美人 其二 玉簪
作者：黄燮清
朝代：清

幽茎贴切烟痕重。点缀苍苔空。半墙残月太朦胧。留得几枝疏影盖啼蛩。水晶帘底才梳掠。松插蝉云薄。钗头阁住露华香。只觉一分秋在鬓丝凉。
虞美人·剪秋罗
作者：黄燮清
朝代：清

磁盆略带萧疏意。染得秋如绮。猩痕点点雨中看。认是西风残泪湿齐纨。苏娘机杼回文倦。移近帘栊玩。一丝丝织可怜红。输与茜纱裙上绣芙蓉。幽茎贴切烟痕重。点缀苍苔空。半墙残月太朦胧。留得几枝疏影盖啼蛩。水晶帘底才梳掠。松插蝉云薄。钗头阁住露华香。只觉一分秋在鬓丝凉。
蝶恋花
作者：黄燮清
朝代：清

小院愔愔芳事暮。落了黄梅，减了青梅数。水漾帘痕风约住。有人立向无人处。金线抛残闲绣谱。叶叶芭蕉，渐渐濛窗户。一片晚阴消不去。鹧鸪先定黄昏雨。
蝶恋花
作者：黄燮清
朝代：清

自送行人无意味。独上高楼，何处愁堪寄。闻道长安西北是。栏干不向东南倚。别恨似烟春似水。一阵轻寒，一阵游丝起。小院落花飞燕子。夕阳闲在蘼芜地。庭院无人莺自语。似怯轻寒，避入花深处。芳事阑珊留不住。落红认得春归路。昨夜楼头曾听雨。梦里寻郎，别绪纷难数。愿化柳丝千万缕。随风绿到津门去。三十六陂秋几许。缥缈凉波，忽忽幽期阻。塘外轻雨塘上雨。红颜不准西风妒。一两枝花摇隔浦。管领清愁，剩有闲鸥鹭。远道相思怜日暮。美人如梦无寻处。
蝶恋花 其一 题程雪研女史素贞折枝画册
作者：黄燮清
朝代：清

一寸纤毫螺粉腻。不画长眉，不写鸳鸯字。冷韵疏烟吹欲起。误他瘦蝶香魂滞。流水芳华容易逝。未许东风，偷入生销里。却笑寻常花并蒂。等闲青了垂垂子。
蝶恋花 其三 题潘绂庭曾绶秋水芙蓉画册
作者：黄燮清
朝代：清

三十六陂秋几许。缥缈凉波，忽忽幽期阻。塘外轻雨塘上雨。红颜不准西风妒。一两枝花摇隔浦。管领清愁，剩有闲鸥鹭。远道相思怜日暮。美人如梦无寻处。
蝶恋花 其二 和月槎旅店题壁韵
作者：黄燮清
朝代：清

庭院无人莺自语。似怯轻寒，避入花深处。芳事阑珊留不住。落红认得春归路。昨夜楼头曾听雨。梦里寻郎，别绪纷难数。愿化柳丝千万缕。随风绿到津门去。
蝶恋花 其二 题汪沅兰女史残荷画扇
作者：黄燮清
朝代：清

第六桥头曾唤渡。万叶摇云，绿断红尘暑。隔水盈盈娇欲语。引人秋思香中去。别后西湖谁可付。让与蜻蜓，占得花房住。一镜相思无寄处。陂塘八月多烟雨。
蝶恋花·其一
作者：黄燮清
朝代：清

自送行人无意味。独上高楼，何处愁堪寄。闻道长安西北是。栏干不向东南倚。别恨似烟春似水。一阵轻寒，一阵游丝起。小院落花飞燕子。夕阳闲在蘼芜地。
蝶恋花·题程雪研女史素贞折枝画册
作者：黄燮清
朝代：清

一寸纤毫螺粉腻。不画长眉，不写鸳鸯字。冷韵疏烟吹欲起。误他瘦蝶香魂滞。流水芳华容易逝。未许东风，偷入生销里。却笑寻常花并蒂。等闲青了垂垂子。第六桥头曾唤渡。万叶摇云，绿断红尘暑。隔水盈盈娇欲语。引人秋思香中去。别后西湖谁可付。让与蜻蜓，占得花房住。一镜相思无寄处。陂塘八月多烟雨。
西子妆·白莲
作者：黄燮清
朝代：清

瘦怯凌波，娇怜试粉，破晓湖烟初醒。婵娟隔水淡无言，照相思、一奁清镜。绡裳乍整。算丰致、洛妃还称。弄明珠，问佩环月下，可堪持赠。银塘静。白石栏干，雨洗残妆靓。玉人睡起卷帘看，荡微风、扇罗香冷。秋魂自警。叹心素、闲鸥难省。倩谁来，描写愁痕梦影。
西湖月·本意
作者：黄燮清
朝代：清

素云捧出冰盘，照十顷琉璃，镜奁初拭。露横天杳，星随树迥，数峰烟积。芙蕖香自远，衬里外、红桥秋四壁。待鼓棹、停入西村，摇碎半湖残白。回思载酒鸣榔，趁七月新凉，霁痕沈碧。旧游如昨，流光易改，去年今夕。怀人清梦杳，和一曲、琼箫谁听得。正花底、三两鸳鸯，睡醒无力。
西湖月·题陈琴斋月舲双泛图有序
作者：黄燮清
朝代：清

珠帘影挂银河，看万顷秋波，照成冰雪。嫩凉乍引，钗纹露洗，鬓丝烟织。青山空翠远，认镜里、眉痕新画出。试听取、三尺琼箫，定有凤凰飞集。勾留十载西湖，正独自疏狂，雾鬟轻别。玉尊同泛，香弦偶语，让君高逸。芙蓉都睡了，笑薄梦、游仙人未识。但瞒过、几叶渔舟，更谁知得。
解连环·题彦宣美人画卷
作者：黄燮清
朝代：清

素心难托。画南楼瘦质，暮云依约。自伴伊、烟水清游，算香迹绮踪，渐成疏落。夜月冰弦，只添我、相思绵邈。怅轻寒饯柳，细雨零蓉，翠损红削。汀洲漫寻杜若。望明珰绣袜，春去无著。念宋郎、近日多愁，正秋思渺茫，况更离索。钿雀销沈，怕重问、卷帘池阁。待亲裁、恨笺寄与，乱鸿易错。
踏莎行·题潘补之希甫春驿寄诗图
作者：黄燮清
朝代：清

旅箧封尘，行囊检韵。新诗聊当平安信。江南莺燕解相思，梅花莫说人消损。风味煎茶，光阴煮笋。连宵归梦无凭准。天涯芳事忒匆匆，浅吟微醉开除尽。
过秦楼·西疆用事，边地苦寒，为填此解
作者：黄燮清
朝代：清

晚雨扶愁，晓阴勒梦，野树朔风凄啸。黄沙梦里，白雁霜前，枯尽玉关秋草。堪叹落月阴山，燐火苍茫，寒螀独吊。听几声胡管，几枝羌笛，鬓丝催老。谁记得、出塞歌长，新婚别苦，忽忽路绵书杳。金微万里，银烛三更，何处受降城堡。如此天荒，地凉寄尽征衣，何时吹到。便封侯觅取，楼外垂杨瘦了。
醉太平·实庵以史梅溪乩词见示和韵
作者：黄燮清
朝代：清

风寒画廊。月斜画梁。不多几处啼螀。使离人夜长。诗儿数章。书儿数行。相思消遣昏黄。写罗纨寄将。
醉花阴·题秋谷蘋香水阁填词图
作者：黄燮清
朝代：清
体裁：词

全家住入琉璃镜。花气中央冷。微雨湿斜阳，水上栏干，水底栏干影。蛮笺小字翻香令。对博炉烟静。凉谱玉人弦，秋满疏帘，燕子难消领。
采桑子
作者：黄燮清
朝代：清

玲珑亭子分三面，一面迥廊。一面红墙。一面栏干靠夕阳。木樨香和茶烟腻，才出纱窗。才整罗棠。人倚西风语亦凉。去年此刻曾相见，略诉殷勤。略解温存。略有思量未当真。今年此刻重相见，瘦了眉痕。肥了愁根。难道秋来例病人。
采桑子·其一
作者：黄燮清
朝代：清

玲珑亭子分三面，一面迥廊。一面红墙。一面栏干靠夕阳。木樨香和茶烟腻，才出纱窗。才整罗棠。人倚西风语亦凉。
采桑子·其二
作者：黄燮清
朝代：清

去年此刻曾相见，略诉殷勤。略解温存。略有思量未当真。今年此刻重相见，瘦了眉痕。肥了愁根。难道秋来例病人。
长亭怨慢·将之皖江和筱南见赠韵
作者：黄燮清
朝代：清

恁相见、匆匆如许。柳未成丝，已飘离绪。梦与春分，被风吹散甚时聚。酒阑人别，依旧向、天涯路。杜宇尽情啼，又不是、轻帆归去。谁赋。赋销魂第一，只有送君南浦。支篷望远，更添上、暝烟疏雨。看暮色、渐入空江，作两地、黄昏凄楚。算此后相思，应与幽兰同语。
长亭怨慢·旅夜无聊，朱月槎孝廉有源出西泠歌女爱儿罗帕索题，为填一解
作者：黄燮清
朝代：清

怕重检、啼痕妆晕。自别西湖，燕笺无信。剩有秋罗，那回玉臂淡相衬。酒唇斜掩，残醉后、馀香印。一缕一缠绵，问后约、何时才准。零粉。记星星点点，隔岁未全消褪。当初赠与，把红豆、细封离恨。到时日、汗灭尘缁，但珠泪、灯前偷揾。试折叠看来，总是相思真本。
长亭怨慢·题王伴石景曾感旧图
作者：黄燮清
朝代：清

莫再问、苏台眉妩。自过江来，便成飞絮。病雨啼烟，断魂空仗绣幡护。东风做美，反送了、春归去。多事杜鹃声，尚恋恋、永丰坊树。前度。记婵娟恩重，赢得日成心许。明珠转赠，恁翻被、红丝耽误。便算是、接叶移花，料不定、送君黄土。玉佩泣湘皋，应悔微波通语。
长水竹枝词
作者：黄燮清
朝代：清
体裁：词

蚕种须教觅四眠，买桑须买枝头鲜。蚕眠桑老红闺静，灯火三更作茧圆。
阮郎归·题金匏生琛雪鸿楼图
作者：黄燮清
朝代：清

旧游无奈晓星稀。残笺别后诗。夜窗孤负剪灯时。月斜清梦非。来草草，去依依。断鸿知不知。倚栏刚道莫相思。柳花吹上衣。
陌上花·水仙王祠茗憩
作者：黄燮清
朝代：清

寻芳倦也携船，还到画中祠宇。雾阁烟屏，合付华山神女。入门两树银龙活，鳞甲尚含残雨。向回廊、细绕疏篁丛蝶，尽成幽趣。指山光、水帘漪半卷，叶叶新荷堪数。一榻茶烟，静对落花无语。十年未破闲烦恼，难定东风飞絮。愿蒲团、借我焚香听法，镜尘休污。
雨霖铃·题陆次山矶蜀游图
作者：黄燮清
朝代：清
体裁：词

奇峰青削。问谁人遣，力士开凿。偏安自古形胜，英雄代谢，风云萧索。指数兴亡似马，背残梦依约。买浊酒、一醉斜阳，笑倚吟鞭慢斟酌。
玉环花蕊都飘泊。叹香魂、更比秋烟薄。当初坠粉零艳，只合付、浪游诗橐。自别峨嵋，城上芙蓉，几度开落。悔听了、杜宇归来，过后思量着。
雨霖铃·题陆次山矶蜀游图
作者：黄燮清
朝代：清

奇峰青削。问谁人遣，力士开凿。偏安自古形胜，英雄代谢，风云萧索。指数兴亡似马，背残梦依约。买浊酒、一醉斜阳，笑倚吟鞭慢斟酌。玉环花蕊都飘泊。叹香魂、更比秋烟薄。当初坠粉零艳，只合付、浪游诗橐。自别峨嵋，城上芙蓉，几度开落。悔听了、杜宇归来，过后思量著。
题杨龙友画扇
作者：黄燮清
朝代：清

一册烟云墨未残，板桥流水碧云寒。南都王气销磨尽，留得青山画里看。二月春风散麴尘，波光如镜草如茵。桃花扇子都零落，忍忆秦淮旧日春。
题杨龙友画扇·其一
作者：黄燮清
朝代：清

一册烟云墨未残，板桥流水碧云寒。南都王气销磨尽，留得青山画里看。
题杨龙友画扇·其二
作者：黄燮清
朝代：清
体裁：七言绝句

二月春风散曲尘，波光如镜草如茵。桃花扇子都零落，忍忆秦淮旧日春。
题杨龙友画扇·其二
作者：黄燮清
朝代：清

二月春风散麴尘，波光如镜草如茵。桃花扇子都零落，忍忆秦淮旧日春。
风蝶令
作者：黄燮清
朝代：清

绣枕扶还怯，罗衣著尚单。一年春已病中完。底事东风犹作、不情寒。绿意诗难写，黄昏酒易残。冷萤拖月上栏干。可惜无人同倚、画楼看。
风蝶令·题丁香画册
作者：黄燮清
朝代：清

粉点因风碎，脂痕带雨鲜。泥人情态尽堪怜。瘦到海棠时候、子规天。香意浓成晕，春阴淡著烟。玲珑结子系连环。记得越罗衫底、画裙边。
高阳台·同人邀集长丰山馆有序
作者：黄燮清
朝代：清

蓼补篱根，蘋香镜里，无风无雨汀洲。商略寻诗，最难俊侣清游。年来尘鬓浮名误，醉乡中、迟了封侯。小勾留。只许看山，不许悲秋。鉴湖乞假寻常事，问何人招隐，先订闲鸥。坐对苍茫，生怜高处多愁。暮云渐有催钟意，近黄昏、才理归舟。尚回头。且等斜阳，红过城楼。
高阳台·同张松溪、许季眉乃常湖舫饯秋，时松溪将客袁浦，余亦有归意
作者：黄燮清
朝代：清

水浅蘋根，霜欹蓼影，画船斜倚孤篷。幽况凄迷，残尊坐对青峰。倦游客比秋消瘦，算归期、燕子能同。采芙蓉。别后相思，寄与西风。荷香桂子怀前度，弄短桡长笛，镜里烟浓。栏靠斜阳，罗衣人语楼东。而今尽入销魂传，悔当初、领略匆匆。柳阴中。只有寒鸦，替守帘栊。
高阳台·孙欢伯大令寿，以其先人子和先生义钧所绘吴门清荫禅院延秋雅集图遗卷索题
作者：黄燮清
朝代：清

借酒寻欢，携筇选胜，烟波自结鸥盟。梵宇尘空，苔痕略扫闲庭。疏华点染清凉界，悟时禅，鼻观香生。好光阴。文宴流连，想像承平。而今莫说南朝寺，叹江山半壁，地棘天荆。耆旧风流，惟馀劫后丹青。苏台鹿走无人问，怕伤时、佛泪先零。任萧萧，万叶梧桐，做尽秋声。
高阳台·平山堂下废园
作者：黄燮清
朝代：清

酒国寒深，箫楼梦远，平芜绿过危廊。翠减红疏，知他几阅星霜。黄金销尽繁华歇，有流莺、代诉荒凉。漫思量。罗袂珠帘，一例斜阳。烟花休忆南朝事，便寻常池馆，也历沧桑。蝴蝶飞来，犹怜往日衣香。东风自觉无聊甚，到春来、懒上垂杨。最心伤。月里歌声，都在邻墙。
高阳台·苏小小像，为如冠久观察题
作者：黄燮清
朝代：清

笑颊红欹，娟眉黛远，天然画里真真。艳迹依稀，难忘油碧车尘。东风蝴蝶怜芳草，尚思量、往日罗裙。断桥边，楚楚垂杨，可是前身。旧游每忆西泠路，访埋香小冢，一奠清尊。我辈情多，悠悠隔世伤神。落花满地沧桑泪，料蘼芜、也化愁根。待何时，劫尽春回，重与招魂。
高阳台·题俞少轩承德色丝感梦图，少轩客京都，一夕梦其室人授以黄丝寻，有骑省之戚，因作是图
作者：黄燮清
朝代：清

独枕缫愁，离弦絮恨，天涯酒醒灯昏。惜别经秋，玉台明镜生尘。红蚕吐尽黄金缕，化罗浮、蛱蝶仙裙。一丝丝，半是回文，半是啼痕。缠绵无限相思意，认中郎隐语，倩女痴魂。九曲明珠，也应穿透情根。锦机织冷鸳鸯字，甚银河、隔断天孙。最伤心。水样流年，月样前身。
高阳台·高次愚上舍索题梅窗读书图，时越中不守，杭城被围
作者：黄燮清
朝代：清

玉碎疏帘，茶温小阁，东风才逗横枝。雪海无尘，生绡雅称题诗。香吹纸墨人俱韵，赋游仙、高卧偏宜。但依依。梦里江南，费尽相思。吴山越水登临地，叹画中泉石，虏骑纷驰。粉本倪黄，可怜风景都非。伤心世界君休问，看烟云、起灭移时。怕迟迟。春到孤山，鹤瘦难支。
鬓云松令·题滋伯花滩渔唱图
作者：黄燮清
朝代：清

嫩凉浮，幽思聚。一笛西风，吹醒陂塘雨。约略晚峰青可数。谁放斜阳，红了疏疏树。问渔兄，携钓侣。小咏鸣舷，唱入菱花去。时有闲鸥留客住。醉拥蓑衣，清梦烟中补。
鬲溪梅令·题陈秋谷丙绶画溪渔父图
作者：黄燮清
朝代：清

卖鱼换酒对嫦娥。且高歌。约略藕花稀处、冷萤多。采莲人去么。两三村落水如罗。柳婆娑。若是一秋风雨、著烟蓑。认他张志和。
鹊桥仙 其一 送张松溪子袁浦
作者：黄燮清
朝代：清

无多旧雨，无多新雨，各自灯寒酒醒。月明何处弄瑶笙，怕冷了、西湖花影。秋声碎梦，秋风催别，渐渐鬓丝凉警。篷窗吟遍六朝山，只载得、闲愁一艇。
鹊桥仙 其二 七夕
作者：黄燮清
朝代：清

月斜香几，露寒瓜席，墙外何人私语。隔花风递笑声来，却不似、故国儿女。有情时节，无情院落，坐对凉阴几树。卷帘独自数秋星，点点是、离愁来处。
鹊桥仙·送张松溪子袁浦
作者：黄燮清
朝代：清

无多旧雨，无多新雨，各自灯寒酒醒。月明何处弄瑶笙，怕冷了、西湖花影。秋声碎梦，秋风催别，渐渐鬓丝凉警。篷窗吟遍六朝山，只载得、闲愁一艇。月斜香几，露寒瓜席，墙外何人私语。隔花风递笑声来，却不似、故国儿女。有情时节，无情院落，坐对凉阴几树。卷帘独自数秋星，点点是、离愁来处。
鹧鸪天 其一 鸳湖舟次与子良述话别
作者：黄燮清
朝代：清

零乱相思水样流。黄昏独上木兰舟。梦如可约何妨睡，别自无聊错怨秋。波瑟瑟，恨悠悠。篷窗斜倚一回头。南湖烟雨西湖月，分掌离人两处愁。
鹧鸪天 其二 题徐心斋内翰之铭秋夜读书图
作者：黄燮清
朝代：清

澹宕疏帘卷一层。小窗闲对晚灯青。凉分络纬篱边月，秋在梧桐叶外星。银汉迥，露华明。黄昏院落嫩寒轻。添香补写红衣照，便是当年宋子京。
鹧鸪天·鸳湖舟次与子良述话别
作者：黄燮清
朝代：清

零乱相思水样流。黄昏独上木兰舟。梦如可约何妨睡，别自无聊错怨秋。波瑟瑟，恨悠悠。篷窗斜倚一回头。南湖烟雨西湖月，分掌离人两处愁。澹宕疏帘卷一层。小窗闲对晚灯青。凉分络纬篱边月，秋在梧桐叶外星。银汉迥，露华明。黄昏院落嫩寒轻。添香补写红衣照，便是当年宋子京。
黄天荡怀古
作者：黄燮清
朝代：清
体裁：七言律诗

八千劲旅走熊罴，曾断金人十万师。骢马宣威临阵日，羯胡丧胆渡江时。风鸣环佩军中鼓，谷暗云霞战士旗。从古庸臣好和议，寒潮呜咽使人悲。
齐天乐 其一 三月初十日舟过临平
作者：黄燮清
朝代：清

东风略改梅花影，千枝万枝疏朗。碎欲飘烟，轻如散雪，醒出远村三两。溪云暗长。看点破微茫，晓阴难酿。认取前生，谪仙名氏在天上。沿堤高下一色，算银樽玉板，宜谱清唱。近树笼青，遥山媵绿，越显澹妆新样。无言自放。叹碧落根苗，道旁谁赏。不是寻诗，几人停划桨。
齐天乐 其一 帆影
作者：黄燮清
朝代：清

轻帆最是无情物，年年送人天末。晕入寒烟，低摇细雨，点逗青山残雪。浮空万叶。看垂似天绅，摺成湘箑。水响菰蒲，柳梢飞过片云活。扁舟浪游倦矣，算乘风素志，犹未休歇。樯远针纤，绳横线乱，穿得离肠千结。河梁赋别。但挂起斜阳，暮愁重叠。暝宿荒邮，带来江上月。
齐天乐 其一 曹葛民伯甸招同松溪、秋谷、彦宣、曹村诸君子雨湖秋禊，分韵得其字
作者：黄燮清
朝代：清

西风吹起清游兴，罗衣嫩寒初动。柳叶辞秋，菱花病雨，堤外湿阴凉冻。吟肩瘦耸。算如此烟收，野鸥堪共。树杪楼台，两三萧寺暮云重。兰亭高会已矣，问当年韵事，谁继觞咏。我辈能狂，山灵欲笑，不放酒杯闲空。峰鬟翠拥。认镜里妆痕，未醒残梦。倚醉行歌，画船随意拢。
齐天乐 其一 秋蝶
作者：黄燮清
朝代：清

翩翩缟袂新寒薄，秋来玉腰纤小。艳冢寻香，离宫觅恨，舞碎零星残照。销魂画稿。更贴缀闲愁，冷丛疏草。影堕墙根，海棠花瘦带烟袅。阑珊春梦乍醒，记游仙幻境，莺燕都老。南国留裙，西风泣扇，莫问旧家亭沼。芳情未扫。叹金粉年华，等闲过了。月里罗浮，恁时归去好。
齐天乐 其一 题金桥湖上勾留图
作者：黄燮清
朝代：清

东风吹去征帆影，零星旧时鸥鹭。镜里山青，裙边草绿，都是离愁来处。烟堤翠鸣。自送了王孙，落花无主。独叩红舷，冷吟闲醉甚情绪。春来游兴易减，望故人天末，凄断芳树。酒污衫痕，泥空爪印，惜少啼鹃留住。僧楼听雨。怕此后寻君，梦见难数。嘱付垂杨，晓莺休乱语。
齐天乐 其三 芦花
作者：黄燮清
朝代：清

枝枝叶叶萧萧响，荒汀暮寒时候。映水成云，迎风化雪，色相似空还有。萍踪浪走。问飞渡烟潮，折来能否。未了尘根，扫花留做美人帚。蒹葭霜信渐老，看搓晴弄雨，摇漾千亩。蛱蝶秋魂，琵琶夜泪，月满浔阳江口。相逢病柳。算舞絮光阴，一般消瘦。送尽离船，雁归人去后。
齐天乐 其二 桅灯
作者：黄燮清
朝代：清

乱樯丛立回塘静，轻悬碎珠千颗。笛步潮生，瓜洲月上，浪阔天高星大。船头露坐。讶列炬燃犀，焰腾江左。睡醒骊龙，水中还认夜光堕。笙歌旧时院落，闪金支宝盖，花影云破。泪渍银盘，心焦画烛，换了篷窗灯火。莲垂万朵。散点点寒芒，照人愁卧。剪蜡西窗，夜深应梦我。
齐天乐 其二 秋燕
作者：黄燮清
朝代：清

乌衣瘦损来时影，天涯艳游应遍。玉树荒烟，金陵剩粉，惆怅舞裙歌扇。闲抛翠剪。吊六代斜阳，故侯宫苑。冷入江南，一襟疏雨暮愁远。匆匆芳事易了，早梧桐坠叶，风露催晚。草信霜前，杨花梦里，凉煞绮罗深院。红丝待饯。算客久思归，幕巢栖倦。落尽香泥，月残帘未卷。
齐天乐 其二 舟次皋亭
作者：黄燮清
朝代：清

胭脂染出相思稿，轻帆画中留住。锦湿山屏，绡明水槛，红得溪桥无路。天生艳土。倒万斛流霞，醉伊鸥鹭。便是仙源，不须重问旧渔父。湔裙时节过了，正疏疏密密，摇飏烟缕。唾晕堪怜，啼痕似别，全仗轻阴调护。春心自苦。莫认作寻常，妒花风雨。有约重来，美人休怨楚。
齐天乐 其二 题张砚溪晓风残月图
作者：黄燮清
朝代：清

垂杨替写婵娟影，依依送人孤棹。碎叶笼烟，零花腻雪，点缀断肠词稿。栖鸦睡了。问莺燕楼台，露凉谁靠。懒不成眠，数声渔笛夜天杳。荒村残柝过尽，怅风肥月瘦，振触情抱。独枕支愁，离船守梦，水上一灯寒照。明星渐少。正酒醒无聊，五更钟到。别有销魂，画中春自好。
齐天乐 其二 题葛民花阴词梦图
作者：黄燮清
朝代：清

一声声漏黄昏过，江楼夜凉人静。醉思烟轻，吟魂水淡，吹入谁家门径。春衫露冷。笑蝴蝶飞来，花间留定。立断苍苔，粉墙残月悄相等。悠扬清韵乍起，诵周郎丽句，依约堪省。玉柱鸣弦，金钗击节，艳煞半帘灯影。风斜雾暝。怅潦草游仙，乱莺啼醒。翠被生寒，五更钟易警。
齐天乐 其五 鹭
作者：黄燮清
朝代：清

一行低傍渔舟下，汀洲倦依芳杜。远渚栖烟，坪芜缀雪，点破昏昏寒雨。清流照取。问白水初心，向谁同语。不著纤尘，镜中怜惜旧毛羽。疏林明月琐碎，想园开寄涉，秋满庭树。海上鸥盟，江头鲤信，无限相思情素。西风唤侣。正翘足亭亭，暮云延伫。添了芙蓉，便成新画谱。
齐天乐 其六 鸦
作者：黄燮清
朝代：清

飕飕万翅连云起，寒声半空围绕。秃树荒村，斜阳古寺，啼得江南秋老。萧疏画稿。趁黄叶零星，有时飞了。远影依微，数行吹入暮天小。客窗易惊岁晚，正乡心缭乱，闲数归鸟。接翼绳行，栖枝墨点，冷话西风林表。霜华信早。问前度昭阳，带愁多少。唤醒残更，月斜钟又晓。
齐天乐 其四 红叶
作者：黄燮清
朝代：清

胭脂点染天涯树，迷离变成朱紫。雁背霜痕，鸦边霁色，写出平林萧寺。篷窗醉倚。指流水空山，落霞飞起。驻得丹颜，此中应有赤松子。凭高还更极目，望江城似画，秋艳如此。锦叠华年，绯荣晚节，烂漫乾坤生气。春江未抵。笑不耐西风，世间桃李。照醒荒寒，夕阳天万里。
齐天乐·七月既望，偕陈湘渔作敬、吴研仙廷燮兄莲舫西湖泛月
作者：黄燮清
朝代：清

飘然颇有凌云气，长空乍收昏霭。露湿衫边，星黏树隙，清得游人无奈。银河玉海。怕今夜婵娟，等闲凉坏。棹入西泠，水窗一半柳阴盖。中流来去自在，洞箫吹断续，如听仙籁。零碎飞萤，惺忪倦鹭，秋在红芙塘外。花枝细摆。尽无数幽香，画船轻载。醉我烟波，五更归思懒。
齐天乐·三月初十日舟过临平
作者：黄燮清
朝代：清

东风略改梅花影，千枝万枝疏朗。碎欲飘烟，轻如散雪，醒出远村三两。溪云暗长。看点破微茫，晓阴难酿。认取前生，谪仙名氏在天上。沿堤高下一色，算银樽玉板，宜谱清唱。近树笼青，遥山媵绿，越显澹妆新样。无言自放。叹碧落根苗，道旁谁赏。不是寻诗，几人停划桨。胭脂染出相思稿，轻帆画中留住。锦湿山屏，绡明水槛，红得溪桥无路。天生艳土。倒万斛流霞，醉伊鸥鹭。便是仙源，不须重问旧渔父。湔裙时节过了，正疏疏密密，摇飏烟缕。唾晕堪怜，啼痕似别，全仗轻阴调护。春心自苦。莫认作寻常，妒花风雨。有约重来，美人休怨楚。
齐天乐·偕研仙、馥塘嘉善城南看菜花至南瞻庵
作者：黄燮清
朝代：清

出城便与红尘隔，郊原乍开新霁。远碧浮天，丛黄绣陌，春在板桥烟寺。花香数里。正拂面轻寒，纸鸢风细。竹院逢僧，石泉刚试煮茶水。清明容易过了，爱光阴炊笋，谁证禅味。野趣寻鸥，清游侣蝶，翻悔年年燕市。田歌唱起。笑布地金多，太平欢喜。路入微茫，女墙斜照里。
齐天乐·偕蔼如廉访游螺墩，和壁上全椒金氏题
作者：黄燮清
朝代：清

木兰艇子冲潮渡，楼台镜中窥见。佛座呈诗，僧庐醉茗，闲煞红栏幽院。珠帘试卷。放一点西山，翠穿篱眼。落尽芙蓉，画桥流水付谁管。风吹林下絮语，认兰皋佩影，罗袂飘展。倚竹成憨，拈花悟笑，未识人间离怨。秋苔梦藓。但触拨情怀，旧时钗燕。懒去凭高，碧云天共远。
齐天乐·帆影
作者：黄燮清
朝代：清

轻帆最是无情物，年年送人天末。晕入寒烟，低摇细雨，点逗青山残雪。浮空万叶。看垂似天绅，摺成湘箑。水响菰蒲，柳梢飞过片云活。扁舟浪游倦矣，算乘风素志，犹未休歇。樯远针纤，绳横线乱，穿得离肠千结。河梁赋别。但挂起斜阳，暮愁重叠。暝宿荒邮，带来江上月。乱樯丛立回塘静，轻悬碎珠千颗。笛步潮生，瓜洲月上，浪阔天高星大。船头露坐。讶列炬燃犀，焰腾江左。睡醒骊龙，水中还认夜光堕。笙歌旧时院落，闪金支宝盖，花影云破。泪渍银盘，心焦画烛，换了篷窗灯火。莲垂万朵。散点点寒芒，照人愁卧。剪蜡西窗，夜深应梦我。枝枝叶叶萧萧响，荒汀暮寒时候。映水成云，迎风化雪，色相似空还有。萍踪浪走。问飞渡烟潮，折来能否。未了尘根，扫花留做美人帚。蒹葭霜信渐老，看搓晴弄雨，摇漾千亩。蛱蝶秋魂，琵琶夜泪，月满浔阳江口。相逢病柳。算舞絮光阴，一般消瘦。送尽离船，雁归人去后。胭脂点染天涯树，迷离变成朱紫。雁背霜痕，鸦边霁色，写出平林萧寺。篷窗醉倚。指流水空山，落霞飞起。驻得丹颜，此中应有赤松子。凭高还更极目，望江城似画，秋艳如此。锦叠华年，绯荣晚节，烂漫乾坤生气。春江未抵。笑不耐西风，世间桃李。照醒荒寒，夕阳天万里。一行低傍渔舟下，汀洲倦依芳杜。远渚栖烟，坪芜缀雪，点破昏昏寒雨。清流照取。问白水初心，向谁同语。不著纤尘，镜中怜惜旧毛羽。疏林明月琐碎，想园开寄涉，秋满庭树。海上鸥盟，江头鲤信，无限相思情素。西风唤侣。正翘足亭亭，暮云延伫。添了芙蓉，便成新画谱。飕飕万翅连云起，寒声半空围绕。秃树荒村，斜阳古寺，啼得江南秋老。萧疏画稿。趁黄叶零星，有时飞了。远影依微，数行吹入暮天小。客窗易惊岁晚，正乡心缭乱，闲数归鸟。接翼绳行，栖枝墨点，冷话西风林表。霜华信早。问前度昭阳，带愁多少。唤醒残更，月斜钟又晓。
齐天乐·曹葛民伯甸招同松溪、秋谷、彦宣、曹村诸君子雨湖秋禊，分韵得其字
作者：黄燮清
朝代：清

西风吹起清游兴，罗衣嫩寒初动。柳叶辞秋，菱花病雨，堤外湿阴凉冻。吟肩瘦耸。算如此烟收，野鸥堪共。树杪楼台，两三萧寺暮云重。兰亭高会已矣，问当年韵事，谁继觞咏。我辈能狂，山灵欲笑，不放酒杯闲空。峰鬟翠拥。认镜里妆痕，未醒残梦。倚醉行歌，画船随意拢。一声声漏黄昏过，江楼夜凉人静。醉思烟轻，吟魂水淡，吹入谁家门径。春衫露冷。笑蝴蝶飞来，花间留定。立断苍苔，粉墙残月悄相等。悠扬清韵乍起，诵周郎丽句，依约堪省。玉柱鸣弦，金钗击节，艳煞半帘灯影。风斜雾暝。怅潦草游仙，乱莺啼醒。翠被生寒，五更钟易警。
齐天乐·秋蝶
作者：黄燮清
朝代：清

翩翩缟袂新寒薄，秋来玉腰纤小。艳冢寻香，离宫觅恨，舞碎零星残照。销魂画稿。更贴缀闲愁，冷丛疏草。影堕墙根，海棠花瘦带烟袅。阑珊春梦乍醒，记游仙幻境，莺燕都老。南国留裙，西风泣扇，莫问旧家亭沼。芳情未扫。叹金粉年华，等闲过了。月里罗浮，恁时归去好。乌衣瘦损来时影，天涯艳游应遍。玉树荒烟，金陵剩粉，惆怅舞裙歌扇。闲抛翠剪。吊六代斜阳，故侯宫苑。冷入江南，一襟疏雨暮愁远。匆匆芳事易了，早梧桐坠叶，风露催晚。草信霜前，杨花梦里，凉煞绮罗深院。红丝待饯。算客久思归，幕巢栖倦。落尽香泥，月残帘未卷。
齐天乐·筱泉司马嘉藻招集江上花为四壁之舟，即事倚声
作者：黄燮清
朝代：清

好山宛转围明镜，天生画船烟浦。小凤娇憨，修蛾妩媚，已解微波通语。江流万古。尽打叠情漪，送人朝暮。醉倚歌纨，艳怀幽思两无主。蹉跎年少过却，座中司马泪，应共酸楚。鬓黛笼蝉，鬟花亸蝶，偏向尊前飞舞。痴魂一缕。愿化作秋兰，伴伊钗股。破格闲愁，夕阳来画取。
齐天乐·西湖雪霁，泛舟湖心亭，绕孤山麓而返
作者：黄燮清
朝代：清

脱裘聊买西湖醉，村醪乍添新价。远寺藏红，荒汀冻碧，一二闲鸥潇洒。芦黏絮惹。问鹤氅寻梅，蹇驴谁跨。点缀苍寒，隔烟剩有钓鱼者。清游更谁领略，浩然凝望眼，幽景难写。秃树琼装，层楼玉耸，除是云林能画。青山睡也。笑傅粉残妆，夕阳催卸。可惜南屏，晚钟容易打。
齐天乐·车中竟夜不寐
作者：黄燮清
朝代：清

寻常此际偎香影，消磨画帘灯趣。昵枕支鬟，携奁照梦，各种温柔难诉。欢襟易阻。自依恋浮名，便成羁旅。半夜鞭声，马驮残月出平楚。花朝弹指过了，怅芳华有限，抛掷尘土。绮帐闻莺，罗裙斗蝶，往事一天风絮。窗前翠羽。应诵我年年，惜春诗句。别恨零星，晓来都化雨。
齐天乐·车灯
作者：黄燮清
朝代：清

平原碎碾凄迷影，轻随画轮移去。瘦借烟肥，昏怜雾隔，红晕马蹄尘土。残更四五。正一点心焦，闷天难曙。闪过垂杨，短长亭外数星聚。高楼今夜睡未，料香篝倦倚，清梦谁煮。翠袖占花，金钗剔焰，应念荒寒愁旅。纱笼细补。浑不是罗帷，少年听雨。照醒离魂，不眠人最苦。
齐天乐·题关秋芙女史◆韬光纪游词卷，次山阴女史秦佩芬韵
作者：黄燮清
朝代：清

苍崖落尽松华雨，秋痕乍添幽草。暗水鸣琴，丛篁戛玉，石磴随烟盘绕。横空雁早。正坠叶惊寒，大江浮晓。游戏飞琼，佩环声在碧云杪。仙人炼丹去矣，涧薪谁束取，闲煮茶灶。世事鸿毛，天风鹤背，未许青丝催老。斜阳下了。看海月磨铜，画栏飞到。一磬空山，夜凉尘梦扫。
齐天乐·题周莲舫际唐断云砚
作者：黄燮清
朝代：清

叩门客返端溪棹，携来袖中云气。种玉生烟，跳珠洒润，组织文情幽细。风回镜里。认荷叶轻圆，暑晴香腻。点笔成霖，出山心事定如此。竹田新翠欲滴，正茶温酿熟，波动帘子。墨晕浮凉，罗痕绉远，谁画潇湘秋意。清泉乍洗。现一发遥峰，断霞鱼尾。薄醉吟诗，睡龙应唤起。
齐天乐·题金桥湖上勾留图
作者：黄燮清
朝代：清

东风吹去征帆影，零星旧时鸥鹭。镜里山青，裙边草绿，都是离愁来处。烟堤翠鸣。自送了王孙，落花无主。独叩红舷，冷吟闲醉甚情绪。春来游兴易减，望故人天末，凄断芳树。酒污衫痕，泥空爪印，惜少啼鹃留住。僧楼听雨。怕此后寻君，梦见难数。嘱付垂杨，晓莺休乱语。垂杨替写婵娟影，依依送人孤棹。碎叶笼烟，零花腻雪，点缀断肠词稿。栖鸦睡了。问莺燕楼台，露凉谁靠。懒不成眠，数声渔笛夜天杳。荒村残柝过尽，怅风肥月瘦，振触情抱。独枕支愁，离船守梦，水上一灯寒照。明星渐少。正酒醒无聊，五更钟到。别有销魂，画中春自好。
齐天乐·题龙岩临清杀贼图，咸丰甲寅三月初七夜事
作者：黄燮清
朝代：清

蔡州风雪昆仑月，奇功半由昏夜。闲道衔枚，乘虚破竹，旂鼓真从天下。纵横阵马。剩百骑穿营，锦帆兴霸。力洗妖腥，大河奔浪势倾泻。东南数年格斗，劫灰犹未净，搔首嗟讶。白骨云屯，黄金土掷，安得江山清暇。公真健者。使十万么么，望尘惊怕。特将纷纷，战勋谁继也。
不见
作者：黄爵滋
朝代：清

不见乡园又十年，白云红树意茫然。南华峰外斜阳路，谁看黄牛抱犊眠。
二月二十六日招叶筠潭前辈郭羽可艾至堂蒋子潇张亨甫朱晓山小集江亭
作者：黄爵滋
朝代：清

孤亭遥对翠微弯，向夕风狂坐掩关。冀北才多天下骏，江南春在梦中山。杏花浅白人初醉，柳叶深青燕未还。何处飞云齐引领，甘霖三日洗尘寰。
喜郭羽可至京
作者：黄爵滋
朝代：清

太息风尘老郭隗，夕阳瘦马又燕台。诗声疑挟黄河至，画意添将红药开。四海交游几兄弟，千秋事业一云雷。天心莽莽终难问，赖尔雄谭佐酒杯。
山西行送陈润珊并寄李榆村刺史
作者：黄爵滋
朝代：清

山右古陶唐之遗，我歌唐风郁以思。近者乃有伏牛之里舞羊涧，若燎旋扑嗟既靡。千载李韩不可作，幵州万族将谁托，赖尔循良荀与郭。方今中外久一家，雁门日落无风沙。但使粟城谷山不告竭，何用秦壁赵垒相矜夸。陈生四载燕市客，论文与我共朝夕，秋风送尔春寒色。寒亦不足畏，热亦不足欣。此意孰相识，今有忻州李使君。若过尹铎祠前路，还讯薛云谷里春。
抚州行寄太守郭松崖前辈
作者：黄爵滋
朝代：清

羊城山宛宛，半插高空半。平远羊城水汤汤，其源清激流汪洋。墨龙池上龙飞翔，星辰照耀垂文昌。名贤典则首陆晏，名宦风流首谢王。石入晴雨天无定，金窟银峰地宝罄。水溯巴湘估客穷，山梯闽粤征夫病。黄山之山高高可种竹，黄水之水深深宜禾畴。乃有不耕之夫原上游，盗笋不足还盗牛。我生之初风尚古，岁时伏腊罗尊俎。昔日崇墉足谷家，今时飘泊无聊侣。临川之南龙骨渡，乃是逋逃渊薮处。为狐为鼠遑恤他，为虎为狼当奈何。父兄教不先，子弟率不谨，不见阿芙蓉，家家鬼结磷。士贫孰义学，民贫孰义仓，贫人挑盐富人食，官吏捉盐盐被攘。安得反浇俗，尽为农桑民。安得挽薄习，尽为弦诵人。我闻颜真卿，治陂灌田民利均。又闻秦起宗，俭约安静民化淳。公其迈古昔，与民为更新。爱民之吏公其举，贼民之吏公其甄。玉田氤氲灵谷芬，侧身南望歌神君。
晚登来鹤亭同郭韵堂
作者：黄爵滋
朝代：清

泸阳三百家，揽之不盈掌。炊烟眼前生，须臾变苍莽。危亭此登陟，高下一俯仰。不觉城市喧，但闻溪碓响。斜阳下山尽，明月向空上。牵裾不忍归，惆怅东君往。
清流关
作者：黄爵滋
朝代：清

势压磨盘雄，天河俯瞰中。涧风秋咽角，岭月晓悬弓。虚堠人烟合，危桥驿骑通。香泉储万斛，欲问醉乡翁。
癸巳中秋次韵答陈润珊并示江南留京诸子
作者：黄爵滋
朝代：清

唳鹤一声来远皋，羁人争不梦魂劳。已怜束缚非吾志，安得驰驱更尔曹。帝女河桥终寂寞，嫦娥月殿自清高。却愁天末浮云蔽，冷雨催成点客袍。江南几辈昔知名，未必文章愧长卿。客去萧然琼岛梦，水流凄绝玉河声。匣中古剑疑龙化，衣上浮尘逐马生。颇似晨星三五点，因依北斗不胜情。太行秋色来天外，长啸江亭一倚栏。咫尺尚难招好友，逍遥何处揖仙官。挥戈漫见阳乌返，挟瑟空怜夜月弹。廪粟虚糜竟何似，瓣香惭愧爇诗坛。要从出处见真吾，澄澈冰心贮玉壶。朋友多情谁管鲍，师生无负即欧苏。观书镫下眼如月，待尔花时酒满觚。莫叹儒冠误秋鬓，他年勉力共鹏图。
癸巳中秋次韵答陈润珊并示江南留京诸子·其一
作者：黄爵滋
朝代：清

唳鹤一声来远皋，羁人争不梦魂劳。已怜束缚非吾志，安得驰驱更尔曹。帝女河桥终寂寞，嫦娥月殿自清高。却愁天末浮云蔽，冷雨催成点客袍。
癸巳中秋次韵答陈润珊并示江南留京诸子·其三
作者：黄爵滋
朝代：清

太行秋色来天外，长啸江亭一倚栏。咫尺尚难招好友，逍遥何处揖仙官。挥戈漫见阳乌返，挟瑟空怜夜月弹。廪粟虚糜竟何似，瓣香惭愧爇诗坛。
癸巳中秋次韵答陈润珊并示江南留京诸子·其二
作者：黄爵滋
朝代：清

江南几辈昔知名，未必文章愧长卿。客去萧然琼岛梦，水流凄绝玉河声。匣中古剑疑龙化，衣上浮尘逐马生。颇似晨星三五点，因依北斗不胜情。
癸巳中秋次韵答陈润珊并示江南留京诸子·其四
作者：黄爵滋
朝代：清

要从出处见真吾，澄澈冰心贮玉壶。朋友多情谁管鲍，师生无负即欧苏。观书镫下眼如月，待尔花时酒满觚。莫叹儒冠误秋鬓，他年勉力共鹏图。
登黄鹤楼
作者：黄爵滋
朝代：清

大江东去向黄州，黄鹤仙人此旧游。风色晓严犹禁渡，日华秋静独登楼。桃花祠外盈盈水，芳草洲前点点鸥。红树青山无限况，且揩醉眼破间愁。
百花洲
作者：黄爵滋
朝代：清

百花湖半百花明，花气冥冥湖气清。湖雨湖烟春涨漫，花开花落碧山横。蛛丝罥槛缠绵结，虹影回波曲折生。岁岁旧游攀折地，晓风杨柳最牵情。
神木歌
作者：黄爵滋
朝代：清

东府城空王气摧，万岁山前宫殿开。大木参天工失裁，无用为用神驱来。置之东门象出震，观者峨峨诧山峻。雷轰电裂百怪避，卧理坤维作雄镇。中空外廓如枯槎，剥落藓石嵌风沙。白昼茫茫苍海立，老龙睒矐灵蛟拿。君不见有明中叶貂珰煽，西山土木诛锄遍。又不见潢池兵燹肆毒痡，蜀山碧血明社墟。沧桑阅尽惟神木，回首苍凉泣马湖。
秋雨叹寄海秋亨甫
作者：黄爵滋
朝代：清

秋雨飒沓凄五更，孤镫无焰树有声。百年之忧一息集，虚室疑有鬼神入。文章郁郁感我肠，世事冥冥幻转睫。四海知君意气大，汤生兀兀张生挫。非愚自笑北宫穷，有怀欲救翳桑饿。我有破屋如卢仝，秋深四壁愁雨风。杜陵怊怅万间厦，此愿恐付虚无中。汤生家澬阳，澬阳之水横披猖。张生来燕市，燕市米价亦腾起。无田可耕禄可养，白云高高怅南望。君乎与我同寂寥，黑头那得取卿相。西望翠微山，山中泉石何萧间。我有夙约竟孤负，终夜漫漫坐愁叹。张生三日游未回，汤生咫尺亦不来。眼中之人生我哀，昨者珠玉今黄埃。吁嗟万事乃如此，日月迁流枉悲唏。明朝秋霁堪登高，安得痛饱中山醪。
至德州怀徐东松暨卢魏二生
作者：黄爵滋
朝代：清

泸溪有二生，知我徐夫子。饥寒不暇顾，苦欲学诗史。夫子寄我书，八月章江涘。答君何迟迟，月冷鱼山水。文章出有神，光怪岂不伟。孰云草莽间，终老岩穴士。河流尚未冰，思君对鲜鲤。吾徒孰升沈，消息无寸纸。
舟泊樟树镇
作者：黄爵滋
朝代：清

赣波浩荡注洪州，战迹荒凉古树秋。岭月带星沈戌堠，峡云飞雨入渔舟。市声乍散人烟外，镫影遥明野渡头。闻说鱼龙今退避，江乡禾稻可全收。
观音岩
作者：黄爵滋
朝代：清

船溯浈阳之上游，峰奇石诡堆舵楼。观音潭水不可测，窟宅隐隐横蛟虬。嵯峨青壁一千丈，嵌空石腹深且幽。然犀径入百怪避，䆗窱直欲穷冥搜。仰攀阑槛俯蹑磴，有似枯木缘猕猴。徘徊暗室乍若暝，豁然天地来双眸。向者经过曾不识，到此顽石争点头。铁瓮回穿户眼突，钟乳倒挂檐角钩。莲花石上老佛笑，摩荡元气为我舟。群山拱向俨合什，香烟一气凌女牛。胸中丘壑不葪？，吁嗟籍药知吾不。
观音岩
作者：黄爵滋
朝代：清
体裁：古风

船溯浈阳之上游，峰奇石诡堆舵楼。观音潭水不可测，窟宅隐隐横蛟虬。嵯峨青壁一千丈，嵌空石腹深且幽。然犀径入百怪避，䆗窱直欲穷冥搜。仰攀阑槛俯蹑磴，有似枯木缘猕猴。徘徊暗室乍若暝，豁然天地来双眸。向者经过曾不识，到此顽石争点头。铁瓮回穿户眼突，钟乳倒挂檐角钩。莲花石上老佛笑，摩荡元气为我舟。群山拱向俨合什，香烟一气凌女牛。胸中丘壑不葪𧀱，吁嗟籍药知吾不。
赠别余芝衫
作者：黄爵滋
朝代：清

秋风起庭树，凉蝉声愈繁。游子命车驾，催促返故山。故山何所事，莳尔三年兰。幽芳媚空谷，可佩亦可餐。持赠素心友，宝贵何可言。浮云我与尔，离合无定端。此别见何日，常恐彫朱颜。碧筒傥可掇，勿废盈觞欢。
赵北口
作者：黄爵滋
朝代：清

十二桥头落月斜，老渔炊火傍芦花。鸬鹚瞥向波心起，衔得红鳞上钓槎。
送别
作者：黄爵滋
朝代：清
体裁：五言律诗

徐陵有高弟，抑塞等王郎。才调工三影，骚情蕴九章。云开沧海阔，花落月湖凉。挥手明朝别，何年再举觞？
送张亨甫之鄚州
作者：黄爵滋
朝代：清

去夏君出都，往视阿兄疾。送君西门外，马鸣酸不辍。北来已西风，南归又白雪。寒乌恋慈母，桓山翼已折。嗟君遇未通，出处无定辙。奔驰二万里，乃若旋一室。神物已暗惊，人言岂足恤。天公信厚君，迫使鍊诗骨。岂慕货殖贤，幸乞扁鹊术。惜无白发兄，为君作生日。
长夏无事偶检十余年来师友翰墨得十卷装池之因成七律一首
作者：黄爵滋
朝代：清

如将海岳贮胸间，永昼披寻得静间。琴绝有时悲逝水，花开频想折春山。萧条风雨成离合，浩荡乾坤寄往还。最是关怀勤策我，不堪揽镜发将斑。
画竹
作者：黄玉柱
朝代：清

数竿修竹参差立，雅似人家好弟昆。一气相生根本固，更添稚笋作儿孙。
忆秦娥·前题
作者：黄玉润
朝代：清

蓬莱岛。迂回远隔无青鸟。无青鸟。尺书写就，鸿鱼犹杳。春归小阁推敲少。诗成每忆知音渺。知音渺。至今赢得，愁思萦绕。
忆秦娥·寄虚白老人
作者：黄玉润
朝代：清

春归早。枝头渐觉莺声老。莺声老。红稀绿暗，踏青人少。惜花每向芳丛绕。韶华九十难长好。难长好。东皇一去，飘零尽了。
早行
作者：黄玉衡
朝代：清

满天寒雁语空冥，唤起征人梦半醒。城上柝声催落月，村边灯火乱残星。相羊歧路风怜目，历鹿单单影答形。今夕又从何处宿，出门先问几邮亭。
晚晴
作者：黄玉衡
朝代：清

雨气净群绿，花香霏一庭。清瓯浮淡月，凉几卧繁星。镫影独摇碧，虫声深隐青。明朝拟联骑，霁景眺江亭。
濂泉寺
作者：黄玉衡
朝代：清

阴森巉层崖，窔？列峻陛。溟溟乱云合，豁豁苍壁启。岩泉散珠帘，山骨濯天醴。初从月窟落，渐与山根抵。高下纷奔腾，涟漪自传递。巨石古雪寒，怒湍青兕牴。坐卧时俯流，坦率偶露髀。小鱼见人影，潜身伏石底。藻脚长如绳，霜根清若洗。薄游空道心，爽气豁尘昧。及此半日间，不负山僧徯。振衣下坡陁，归路风泚泚。
濂泉寺
作者：黄玉衡
朝代：清
体裁：古风

阴森巉层崖，窔𥨩列峻陛。溟溟乱云合，豁豁苍壁启。岩泉散珠帘，山骨濯天醴。初从月窟落，渐与山根抵。高下纷奔腾，涟漪自传递。巨石古雪寒，怒湍青兕牴。坐卧时俯流，坦率偶露髀。小鱼见人影，潜身伏石底。藻脚长如绳，霜根清若洗。薄游空道心，爽气豁尘昧。及此半日间，不负山僧徯。振衣下坡陁，归路风泚泚。
蒲涧寺
作者：黄玉衡
朝代：清

我身如浮萍，江湖久浪迹。我心如定僧，溪山自耽寂。颇闻蒲涧境，幽僻似畴昔。劳劳尘网牵，数载靳登陟。挈伴偶然至，踏遍苔藓碧。古木荒烟屯，悬泉皓雪积。诸峰淡欲无，万籁暗犹激。孤鹤飘然来，对我如旧识。仙草不留根，灵风回绝壁。石纹延远绿，松阴翳微黑。不知藤萝中，云散满山白。徙倚神忽超，吟啸机渐息。安得从安期，乞我万古宅。
过吕子羽上舍乐潜山庄
作者：黄玉衡
朝代：清

南郭行吟去，江天月一痕。清秋何处笛，红叶几家村。云气凉生袂，溪声曲到门。主人迎我笑，画理得深论。
雨中招同人重集寓斋用香铁雨中偶成韵
作者：黄玉衡
朝代：清

晓起巡檐鸟语稀，湿烟笼处果初肥。荔墙痕滑蜗斜旋，花院香沈蝶懒飞。曲径浮青双屐净，小窗横翠一峰微。所欣浊酒寻常有，旧侣论诗约不违。
庆养老典
作者：黄玉阶
朝代：清

皇恩浩荡遍三台，养老典逢践祚开。南极寿星辉殿陛，东方旭日丽蓬莱。天厨惠赐先尝席，帝阙荣颁纪念杯。旷古隆仪传万世，须知教孝廑宸裁。
南乡子·观水嬉
作者：黄玮
朝代：清

罗绮满回塘。绰约凌波斗丽妆。十二雕栏帘尽捲，悠扬。何处莲歌唱夕阳。击楫荡中央。腻粉零脂溅素裳。惊起鸳鸯三十六，翱翔。仿佛漫空锦幔张。
绝命诗·其一
作者：黄玹
朝代：清
体裁：七言绝句

乱离滚到白头年，几合捐生却未然。今日真成无可奈，辉辉风烛照苍天。
绝命诗·其三
作者：黄玹
朝代：清
体裁：七言绝句

鸟兽哀鸣海岳嚬，槿花世界已沉沦。秋灯掩卷怀千古，难作人间识字人。
绝命诗·其二
作者：黄玹
朝代：清
体裁：七言绝句

妖氛晻翳帝星移，九阙沉沉昼漏迟。诏敕从今无复有，琳琅一纸泪千丝。
绝命诗·其四
作者：黄玹
朝代：清
体裁：七言绝句

曾无支厦半椽功，只是成人不是忠。止意仅能追尹谷，当时愧不蹑陈东。
七娘子·七夕
作者：黄琬璚
朝代：清

闲庭永夜金风细。看银湾、共说双星会。好梦今宵，离愁隔岁。两情脉脉从头记。明晨还向璇宫里。算聘钱、应悔黄姑贳。毕竟仙家，不同人世。一年一度云軿至。
凤凰台上忆吹箫·听润仪弹琴
作者：黄琬璚
朝代：清

如水新秋，称心良夜，无端诗思盈囊。正碧天云褪，月朗东厢。听得松风竹籁，一声声、飞堕琴床。移情甚、虚中嚼徵，空际敲商。馀音入耳琅琅。只冰丝几缕，手语都香。念千秋尘网，顷刻沧桑。赖有寒泉瘦玉，尽忘却、华屋黄梁。聊共汝、尘襟顿爽，消受清凉。
凤栖梧·秋声
作者：黄琬璚
朝代：清

乍暖还寒秋欲暮。不断萧萧，万籁生庭树。寂寞莎阶蛩碎语。西风暗度残更午。一桁帘垂深院宇。静对银灯，焰短留残炬。叶响芭蕉声最苦。潇潇几阵黄昏雨。
凤栖梧·秋暮
作者：黄琬璚
朝代：清

霭薄烟昏添暝色。叫断归鸿，何处传书帛。庭院荒闲秋寂寂。离愁无限砧声急。亚字回栏人伫立。短须寒生，几阵西风逼。碎响空阶疏雨滴。暮山一带凝愁碧。
凤栖梧·重九
作者：黄琬璚
朝代：清

落木萧萧愁永昼。秋雨秋风，佳节逢重九。糕字寻常难赋就。风流帽落何人又。帘卷清香盈两袖。黄压疏篱，菊短秋容瘦。几度花前开笑口。一杯酣醉茱萸酒。
十六字令
作者：黄琬璚
朝代：清

醒。听得檐前溜雨声。才惊梦，欲记不能真。
南歌子
作者：黄琬璚
朝代：清

柳暗蝉声静，花深蝶梦酣。碧天如水月光寒。更有何人同倚、玉阑干。
南歌子 夜雨二首 其一
作者：黄琬璚
朝代：清
体裁：词

琴润音初涩，香寒篆易消。凉夜雨潇潇。窗前清可听，没芭蕉。
南歌子·其二
作者：黄琬璚
朝代：清
体裁：词

小雨穿澄练，轻风蹙浅涟。寒似早春天。单衫依旧怯，换吴棉。
南歌子·夜雨二首
作者：黄琬璚
朝代：清

琴润音初涩，香寒篆易消。凉夜雨潇潇。窗前清可听，没芭蕉。小雨穿澄练，轻风蹙浅涟。寒似早春天。单衫依旧怯，换吴棉。
好事近·长春花
作者：黄琬璚
朝代：清

移傍玉阑栽，几簇花开秋晓。雨润胭脂匀染，点枝头红小。嫣然锦烂镜中妆，朱颜四时好。不断繁英如许，算春光难老。
如梦令
作者：黄琬璚
朝代：清

一带晴山如沐。十里浓花似簇。鸡犬静无声，幽绝水通茅屋。摇绿。摇绿。门外数竿修竹。
如梦令
作者：黄琬璚
朝代：清

晓向高楼凝望。远树枝枝红酿。睡起眼朦胧，道是芙蓉初放。霜降。霜降。那是丹枫江上。
忆江南
作者：黄琬璚
朝代：清

闲庭悄，小步晚凉生。雨过桐阴天欲霁，偶来花下听流莺。入耳便关情。
忆江南·元日
作者：黄琬璚
朝代：清

天渐晓，帘外听啼鹃。红溅梅花楼外雨，碧笼杨柳陌头烟。春色又今年。
忆江南·咏梳
作者：黄琬璚
朝代：清

修琢巧，犀象并檀槽。掠遍香丝珂响细，飏凭纤手月痕高。红浸半规潮。
捣练子
作者：黄琬璚
朝代：清

银蜡烬，宝香凝。梦转纱窗坐晓晴。门掩梨花深院静，流莺时送两三声。
捣练子 落叶二首 其一
作者：黄琬璚
朝代：清
体裁：词

飘上下，落西东。霜林树树不禁风。一叶先惊秋信到，教人长是恨梧桐。
捣练子 落叶二首 其二
作者：黄琬璚
朝代：清
体裁：词

依岸积，逐溪流。故枝无计暂相留。若比春花还后落，算渠耐久到深秋。
捣练子·落叶二首
作者：黄琬璚
朝代：清

飘上下，落西东。霜林树树不禁风。一叶先惊秋信到，教人长是恨梧桐。依岸积，逐溪流。故枝无计暂相留。若比春花还后落，算渠耐久到深秋。
更漏子·睡起
作者：黄琬璚
朝代：清

碧天澄，清露滴。花外数声残笛。金鸭冷，玉屏空。满庭秋影重。新睡起，凤钗坠。帘捲月光如水。罗袖薄，晚寒轻。小栏人倦凭。
桂殿秋
作者：黄琬璚
朝代：清

莺睍睆，燕呢喃。声声有意闹春天。窗前唤起闺人梦，断句吟成只自怜。
梦江南
作者：黄琬璚
朝代：清

闲阶悄，更转漏声阑。瑞脑香销金鸭冷，阑干倚遍静无言。同倚玉阑干。
江城子·秋花
作者：黄琬璚
朝代：清

秋花锦簇画堂空。露浓浓。影重重。阑干九曲、红袖倚人慵。轻暖轻寒帘不卷，云淡淡，月濛濛。
浣溪沙·初秋
作者：黄琬璚
朝代：清

露井高桐落叶疏。黄花消息雁来初。夜凉风透碧纱橱。几曲红栏人倚倦，湘帘窣地妥真珠。龙涎香烬博山炉。
浪淘沙
作者：黄琬璚
朝代：清

节序忽惊心。重九将临。四时悲乐总由人。若使椿萱今健在，佳节堪欣。椿树又凋零。一载悲生。黄花开处最伤神。从此莫将佳节唤，唤作萧辰。
添声杨柳枝
作者：黄琬璚
朝代：清

寂寞闲阶夜悄时。漏迟迟。传秋一叶井梧知。雨如丝。残梦阑珊人倚醉。钗斜缀。香销瑞脑冷金猊。画帘垂。
渔家傲
作者：黄琬璚
朝代：清

著意留春春又去。海棠落尽红如许。睡起纱窗天正午。愁无主。销闲只共鹦哥语。小院游丝飞缕缕。凄凉又听芭蕉雨。忆得家庭春栩栩。今索处。恼人更有騃儿女。
满庭芳·江楼晚眺
作者：黄琬璚
朝代：清

云拥遥青，山拖残碧，暝色飞上层楼。柳丝摇梦，分绿挂帘钩。何处书传锦字，南来雁声断蘋洲。萧疏甚，烟栖岸树，苍染半江秋。凝眸。天渺渺，帆摇楚尾，心远吴头。算多少征魂，空载扁舟。怕听湘骚写怨，销不尽、香草风流。苍茫里，愁痕界破，飞起一汀鸥。
甘州子
作者：黄琬璚
朝代：清

乍寒乍暖暮春天。梅豆小，麦花妍。风梳碧柳一村连。远岫抹晴烟。残照外、啼鸟和流泉。
行香子·寄表妹唐慧仪
作者：黄琬璚
朝代：清

相别多时，想见无期。记从前、围坐深闺。藏钩砚北，刺绣楼西。正月初明，云初敛，雁初飞。亚字栏回，丁字帘垂。夜将残、寒透罗衣。欲谱瑶琴，难寄离思。怅岳云遥，湘水隔，锦鳞稀。
西江月
作者：黄琬璚
朝代：清

良夜风来小院，遥天月到疏棂。相携姊妹且同行。踏碎一庭花影。细葛衫黏宿汗，轻罗扇扑流萤。人间暑气霎时清。身在广寒仙境。
调笑令
作者：黄琬璚
朝代：清

啼鸟。啼鸟。催得碧窗侵晓。枕边香汗微红。噩梦惊来起慵。慵起。慵起。又是暮春天气。
调笑令·送春
作者：黄琬璚
朝代：清

春去。春去。无计可留春住。飞来飞去晴霞。千树万树落花。花落。花落。天涯数声残角。
踏莎行·中秋
作者：黄琬璚
朝代：清

一■长天，影涵秋水。月磨明镜冰壶里。金波潋滟碎光流，嫦娥妆就新梳洗。秋色中分，秋心万里。关城望断秋风起。香飘丹桂入频黎，良宵拼得帘边醉。
踏莎行·玉簪花
作者：黄琬璚
朝代：清

分植窗阴，森森立玉。天然澹伫幽栏曲。香匀麝粉沁冰筒，长须细罥黄金粟。露冷烟凉，丰神幽独。风姨月姊贪妆束。枝枝琢就白瑶簪，髻边斜缀搔头绿。
醉花阴·茉莉花
作者：黄琬璚
朝代：清

翠袖冰肌摇淡月。万蕊艳晴雪。沆瀣滴花梢，点入茶瓶，绿乳浇铜叶。凉熏暝箔香清绝。正倦梳妆发。偎枕梦醒时，玉颤葳蕤，丝纽珠毬缬。
醉花阴·蝉
作者：黄琬璚
朝代：清

窗碧阴沉天欲暮。咽断夕阳路。一曲奏清商，树冷频移，暗曳烟深处。关城摇落嘶凉露。更月残荒戍。薄悻怨齐姬，飞入瑶琴，弹尽秋千缕。
锦堂春
作者：黄琬璚
朝代：清

柳外斜阳门掩，花间曲水桥通。小亭西畔疏篱短，步屣尽从容。鸭唼浮萍声细，蜂黏落蕊香浓。池边小立微凉透，一阵藕丝风。
闲中好
作者：黄琬璚
朝代：清

闲中好，深夜对银釭。琴语松风细，罗衣生嫩凉。
黄金缕·送春
作者：黄琬璚
朝代：清

庭院深深闻杜宇。无计留春，拼送春归去。问春毕竟归何处。桃花乱落杨花舞。回首家山曾小住。斗草寻芳，姊妹欢如许。不道而今离绪苦。樽前唱断黄金缕。
万县舟中
作者：黄琮
朝代：清

不尽轻云冒岭头，绪风猎猎雨初收。垂杨渐作黄金色，涨水新添碧玉流。曳缆几人争石磴，钓竿有客倚滩舟。篙工莫怅征程缓，便为春光也稍留。
下相岭抵白石韵
作者：黄琮
朝代：清

荦确一径窄，马蹄不得骋。转步失寸分，万丈堕眢井。毒雾昼未开，炎夏晓犹冷。莓苔翳杂树，惨绿浸衣领。？嵼望侧峰，蜿蜒陟层岭。湿泥深没膝，危石欹压顶。依微漏天光，一霎见曦景。卅里无人声，行行逐云影。
下相岭抵白石韵
作者：黄琮
朝代：清
体裁：古风

荦确一径窄，马蹄不得骋。转步失寸分，万丈堕眢井。毒雾昼未开，炎夏晓犹冷。莓苔翳杂树，惨绿浸衣领。𡾰嵼望侧峰，蜿蜒陟层岭。湿泥深没膝，危石欹压顶。依微漏天光，一霎见曦景。卅里无人声，行行逐云影。
华清宫遗址
作者：黄琮
朝代：清

朝元阁里不知秋，玉笛曾吹楼上头。一夜空阶鸣蟋蟀，声声犹似按梁州。
嘉定登舟作
作者：黄琮
朝代：清

汉嘉城南雨新晴，汉嘉城下登舟行。舟行适意那有此，楼台摇荡绿波起。凌云有意送行客，九峰青人船窗里。大波怒起声喧豗，濛水涐水横江来。阳侯出斗踏巨浪，罔象逃遁愁惊雷。长年三老惯涉险，到此变色胡为哉。举头喧呼人踊跃，船势忽如飞隼落。乌尤山下一回头，犹见惊涛溅佛脚。清风不动旗影斜，鼓音未断回帆挝。翠羽惊飞江上鸟，白蘋开满江边花。江鸟江花无限景，碧流荡漾波纹静。无数数烟峦翠作堆，分明倒卧峨眉影。峨眉山影和烟沈，峨眉雪水入江深。船头一掬寒沁齿，好试平生冰雪心。
嘉定试院夜坐
作者：黄琮
朝代：清

抛却蒲葵扇，新凉晚更加。雨声过江去，月色上城斜。满地竹柏影，一林柑子花。水沈休再爇，香透碧窗纱。
尽日行桑畴稻陇间用放翁瑞草桥道中诗韵
作者：黄琮
朝代：清

曹事方竣偶乘暇，果下生驹稳可跨。出城沟水细生縠，入夏山岚浓似画。甘蕉长叶半舒卷，野蔓生花斗嫣姹。南阡三面栽小桑，时雨一宵茁新柘。嘉禾去莠工始毕，芳草如茵软可藉。瓜花乍见黄垂檐，豆叶早看碧满架。村童却趁农事间，牵牛放向绿阴罅。蚕麦有收望秋获，旸雨应时天所借。有耦好伴桀溺耕，循田可返王丹驾。瓦盆新酒如肯酤，便拟穿林间茅舍。
庙基滩
作者：黄琮
朝代：清

水凭地面高，峡束江身窄。上流滔滔波，下撼磊磊石。水石两相斗，大声日漰湱。珠玑乱飘洒，羽箭相激射。回飙卷飞雪，惊涛溅高壁。孤舟尔何物，乃与水角力。百丈入云牵，䠥躠走山脊。千指胶一缆，疲极不遑息。三老目始炬，心神注石隙。退尺进则寸，从午直到夕。布帆幸无恙，举船犹墨色。东洋况逼近，闻险忘晡食。篷窗暂假寐，坐失千峰碧。梦里闻风声，依然荡心魄。
庙基滩
作者：黄琮
朝代：清
体裁：古风

水凭地面高，峡束江身窄。上流滔滔波，下撼磊磊石。水石两相斗，大声日漰湱。珠玑乱飘洒，羽箭相激射。回飙卷飞雪，惊涛溅高壁。孤舟尔何物，乃与水角力。百丈入云牵，蹩躠走山脊。千指胶一缆，疲极不遑息。三老目始炬，心神注石隙。退尺进则寸，从午直到夕。布帆幸无恙，举船犹墨色。东洋况逼近，闻险忘晡食。篷窗暂假寐，坐失千峰碧。梦里闻风声，依然荡心魄。
抵黄坝驿
作者：黄琮
朝代：清

行程已半月，去路怯层梯。大雪埋牛目，蛮山健马蹄。秦云高树北，蜀栈乱峰西。击缶听今夕，拌将醉似泥。
挽张百熙联
作者：黄琮
朝代：清
体裁：联

有致君尧舜封章，使政界学界幡然，天为二十世纪中生硕辅；负当代斗山重望，今经师人师往矣，我于三千里塞外哭先生。
朝天峡
作者：黄琮
朝代：清

昨日逾五盘，秦栈行始尽。参差蜀山出，罗立千玉笋。兹峡若积铁，双阙竞隐嶙。井宿照不入，分野恐无准。数武变一石，奇观递相引。出胯泄云低，剺面罡风紧。沙颓魂屡惊，磴仄步益窘。侧肩倚绝壁，旁目睨虚牝。岩窦如蜂窝，昔时驾阑楯。赤岸乃天狱，走险吁可悯。我行真御风，举足蹑飞隼。畏途作危语，遑恤镂肝肾。
溯沔水西上即事作
作者：黄琮
朝代：清

乱山行不尽，脉络互联属。初遇喜奇峭，稍习厌荦峃。凌晨问去程，西溯沔水曲。寒流净匹练，泄泉铿碎玉。独鹭破烟青，孤帆饱川绿。萧萧栟榈中，历落几家屋。半扉翳芦花，破网挂疏木。时见溪边人，添薪斫修竹。不意险巇尽，清川此豁目。安得解征鞍，借我径三宿。
瀼西寻少陵故宅不得
作者：黄琮
朝代：清

君心出峡水，日夜趋襄阳。萍踪滞夔府，两鬓成秋霜。西阁闻猿声，终日涕泗滂。白盐与赤甲，万仞山苍苍。我来寻瀼西，村树亦已荒。故券傥可得，为君新草堂。
登凌云山
作者：黄琮
朝代：清

城中半月居，日见凌云山。朝烟暮霭各殊状，一一入我窗棂间。山头俯首望城市，人烟都在丹青里。山足云气山根涛，名胜巴西无与比。清音亭，洗墨池，东坡遗迹犹在斯，残碑剥蚀苔藓滋。惟有栖鸾峰顶千岁鹤，曾见先生来赋诗。何处青山不媚妩，无人间作青山主。我读先生集，佳句口能数，生不愿封万户，却愿载酒凌云游。先生豪兴堪千秋，可怜垂老居常州，还山有愿终莫酬。山苍苍，水茫茫，三江会合江流长，伟观使我神飞扬。奚奴手持一壶酒，犹是眉州旧酿玻璃香，安得呼起先生劝满觞。好山如此值一醉，明日携筇须再至。清风为我开白云，凭栏更看三峨翠。
织锦巷
作者：黄琮
朝代：清

纂组诗篇寄意深，美人合是锦为心。文回祇自工机杼，情至犹能动藁砧。黄绢有词须释义，金轮作记亦知音。扶风近接班姬里，纨扇吟成泪满襟。
自黄牛堡抵草凉驿
作者：黄琮
朝代：清

置身青云顶，举步凌峥嵘。木脱棱角出，路断略彴横。架木半欲颓，动摇轰有声。手攫藤枝软，足踏松根轻。回风入绝涧，琴筑相和鸣。岭猿下取饮，见人却数惊。默念垂堂戒，忧来纷填膺。到驿聊取适，未敢询去程。
观音碥
作者：黄琮
朝代：清

入栈苦厌山，兹碥更椒诡。根蟠地络深，势逼天阙咫。削成无寸肤，壁立斗奇伟。落落若棋布，叠叠肖丸累。节节蚩尤骨，歧歧巨灵指。悬出突监脑，矗立不受趾。岖嵚泻瀑泉，奔腾入涧水。飞雪洒山椒，震雷殷地底。然犀不敢照，夔蝄恐惊起。鞭影已入云，喧声犹在耳。参错瞻前峰，万仞复碨礌。
重庆府
作者：黄琮
朝代：清

十七门楼压翠鬟，西南一线走严关。波涛交汇三江水，井邑高凌万仞山。吴楚帆墙来日暮，巴渝歌舞艳人间。时平不用夸形胜，戍鼓无声白昼间。
马孟起墓
作者：黄琮
朝代：清

斄乡雄烈冠当时，七尺孤坟宿草滋。日暮鸦巢争古木，雨晴蚁穴出丰碑。一门枯骨怜家祸，百战余生结主知。四十七龄身早逝，关张无命与同悲。
太白楼联
作者：黄琴士
朝代：清
体裁：联

侍金銮，谪夜郎，他心中有何得失穷通，但随遇而安，说甚么仙，说甚么狂，说甚么文章声价，上下数千年，只有楚屈平、汉曼倩、晋陶渊明，能仿佛一人胸次；踞危矶，俯长江，这眼前更觉天空地阔，试凭栏远望，不可无诗，不可无酒，不可无奇谈快论，流连四五日，岂惟牛渚月、白伫云、青山烟雨，都收来百尺楼头。
恭记御赐平章台逆匾额于澎湖天后宫
作者：黄瑞玉
朝代：清

贞灵默运显鹰扬，靖奠南邦跻寿康。不尽石泉流化雨，无边云舰下慈航。王师一旅诛鲸赫，天语三章纪绩香。旧泽新恩盈蔀屋，青青杨柳带春光。
文石书院偶成
作者：黄瑞玉
朝代：清

一来澎岛掉孤舟，文石书斋院宇稠。道上沙堤随地拱，门前翠岫隔山浮。夜灯红处书声朗，春水绿时诗景幽。自笑才疏无善状，忝居此席不胜羞。
武昌怀古
作者：黄瑞莲
朝代：清

大别山头望九嶷，武昌城下柳垂丝。因风玉笛来何处，跨鹤仙人去几时。狂到祢衡偏爱死，才如崔颢例称诗。偶来凭眺添惆怅，独立沧江总系思。上游形胜控蛮荆，一线河流接岳衡。水上不闻湘女泣，月中犹有夜乌声。千秋名士皆尘土，一代兴亡枉战争。借问滔滔江汉水，可能淘尽古今情。
武昌怀古·其一
作者：黄瑞莲
朝代：清

大别山头望九嶷，武昌城下柳垂丝。因风玉笛来何处，跨鹤仙人去几时。狂到祢衡偏爱死，才如崔颢例称诗。偶来凭眺添惆怅，独立沧江总系思。
武昌怀古·其二
作者：黄瑞莲
朝代：清

上游形胜控蛮荆，一线河流接岳衡。水上不闻湘女泣，月中犹有夜乌声。千秋名士皆尘土，一代兴亡枉战争。借问滔滔江汉水，可能淘尽古今情。
閒吟
作者：黄瑞莲
朝代：清

草色连天没烧痕，数声啼鸟出渔村。山容过雨青连岸，柳色笼烟绿到门。远水独归彭蠡阔，群峰都让小孤尊。江干閒步微吟久，自写新诗侑酒樽。
冒雨邀友游竹溪
作者：黄瑞超
朝代：清

细雨廉纤步湿堤，招携胜侣入梵西。碍林碧障千竿竹，绕刹清流一曲溪。滴沥山泉珠液细，空濛树色野云低。钟声傍晚铿馀韵，兴尽归来望转迷。
挽张之洞联
作者：黄瑞麟
朝代：清
体裁：联

父老亦知思宋璟；疏章深愧奖虞卿。
曹仁宪谨荣寿
作者：黄璋
朝代：清

仁寿徵夫子，乾坤正气充。德辉邺下□，膏雨沛闽中。治术原经术，文功暨武功。江山嘉绩在，万古仰清风。斯文今有主，一代颂鸿儒。道绍二程学，龄登九老图。化裁金作砺，持守玉为壶。我辈蒙嘉惠，称扬岂近谀。
曹仁宪谨荣寿·其一
作者：黄璋
朝代：清

仁寿徵夫子，乾坤正气充。德辉邺下□，膏雨沛闽中。治术原经术，文功暨武功。江山嘉绩在，万古仰清风。
曹仁宪谨荣寿·其二
作者：黄璋
朝代：清

斯文今有主，一代颂鸿儒。道绍二程学，龄登九老图。化裁金作砺，持守玉为壶。我辈蒙嘉惠，称扬岂近谀。
开封宋园联
作者：黄璟
朝代：清
体裁：联

三百本海棠花，老于乔木；四十年梁苑客，今作主人。
雨夜
作者：黄璧
朝代：清

滂沱入夜势难收，独坐焚膏一破愁。酒力销沈人不梦，笔锋铦利气横秋。相如寓蜀家何在，季子归秦舌尚留。只待明朝晴日出，杖藜共探梵宫幽。
满庭芳·烟
作者：黄畹
朝代：清

南国三千，东亭十二，纷纷尽是烟花。天香一阕，别谱小樊家。雅有仙人佳制，多情处、语带霏霞。且莫问、明妃梦里，草色满天涯。奈相思无限，离离红豆，片片青鸦。怎春风不到，清兴都赊。那识个中滋味，争辨得、宜酒宜茶。黄昏后，携樽独对，芳气两周遮。
挽张百熙联
作者：黄皖
朝代：清
体裁：联

学界涌奇观，文运天开，慨宋儒作新民虚语；功名皆幻境，达人日远，羡我公以畯臣令终。
哀鸿嗷
作者：黄益增
朝代：清

官家饭肉丘陇积，玉渍珠膏污瓴甓。长廊江海深百尺，后门永闭前门辟。日曝雨淋走阛阛，抛砖击石血流臂。无人识得歌哭意，鹅眼线环不忍弃。有时晴翻眦裂匮，头掷形色不及嗟来食。于戏！天昏地塞云蒙蒙，刀矛戈戟殷血红。鸷鸟饥鹰出樊笼，此辈嗷嗷尚哀鸿。君不见江南江北气郁郁，爨灶生蛙狐狸搰，朱门大厦无人乞。又不见桃武前年虏火焚，取金攫帛如家人，钱船万斛沈江津。
贺陕西提督李某父60寿联
作者：黄碧川
朝代：清
体裁：联

哲嗣飞将军，七二精英，百二锁钥；寿星柱下史，五千道德，八千春秋。
挽曾国荃联
作者：黄祖洛
朝代：清
体裁：联

偕文正公再造江南，花萼勋名，千古遭逢无此盛；与少司农同归天上，竹林惨淡，九重震悼迥非常。
范平木主联
作者：黄祗永
朝代：清
体裁：联

一疏力扶芹泮士；千秋同荷柏台恩。
九日登吕仙台
作者：黄秀
朝代：清

洞庭秋正满，乘兴一登台。万顷浮天出，孤峰拥日来。湖山谁作主，忧乐世需才。且纵登高目，临风共举杯。
曹仁宪谨荣寿
作者：黄秉衡
朝代：清

卅年政迹普和祥，医世方原寿世方。拟买新丝争绣佛，遥吹古笛正飞觞。凤山翘切双凫远，蟒甲群歌五马良。今日胶庠齐拜祝，使君家本在河阳。
次韵和子绮夜发
作者：黄秩林
朝代：清

四顾昏如寐，三更浩共征。云垂鸦背色，风卷马蹄声。濡轨疑飞渡，闻钟觉近城。谁知琨逖辈，壮志喜论兵。
送张荫三明府官安徽
作者：黄秩林
朝代：清

儒官六载兴超然，忽送飞凫望若仙。扬子波涛千里接，皖公楼观九秋悬。近乡淳俗无烦虑，学道深情肯漫迁。若荷君家外台问，重来仍有孝廉船。
峄山湖
作者：黄立世
朝代：清

娟娟银汉坠，烟树镜中分。秋水能生月，湖天不受云。峭帆何处落，哀雁一时闻。客绪容抛却，青尊夜半醺。
立秋前一日作
作者：黄立世
朝代：清

目笑年年类转蓬，闲将棋局与诗筒。羲皇以上推元亮，山水之间寄醉翁。竹外连宵足寒雨，天涯明日又秋风。卜山忽送凭高目，雪爪从新问塞鸿。
过六盘山
作者：黄立世
朝代：清

吾爱山之奇，尤爱山之险。每当偪仄处，鸟飞亦无胆。一盘复一盘，如帆随湘转。盘盘入太空，脚底白云坂。天时岂有异，山深各寒暖。昨日榴花开，今日雪花满。
高邮怀秦少游
作者：黄立世
朝代：清

不见秦淮海，扁舟此日留。地当名士后，水竹亦风流。沙鸟间相语，江花迥自愁。幽怀何处写，玉笛起高楼。
挽张之洞联
作者：黄立权
朝代：清
体裁：联

学问为今未有，政治为古所无，看上相勋猷，国宪民纲，若畴咨采；经天纬地曰文，开疆辟土曰襄，数生平事业，武功儒术，多在东南。
题献馆泳春集
作者：黄章渊
朝代：清

春日城西馆，有期君子来。诗书留汉殿，剑筑上燕台。此地登高赋，何人专对才。空堂先哲在，多士扫青苔。
挽左宗棠联
作者：黄竹
朝代：清
体裁：联

天发杀机，地发杀机，卌载叹薪劳，岂惟百战殊勋，尚有桪阴荫边徼；生能报国，死能报国，八闽归柳广，见说千言遗表，犹留絮语赞纶扉。
将去彝陵用梁节庵閒山韵留别李尧岑参议李子申观察
作者：黄绍弟
朝代：清

解官乍觉此身閒，引睡文书一律删。乡梦难忘斤竹涧，宦游屡访下牢关。江流东去欢将别，崦景西催老未还。鸿雁惊风遗迹在，苦教夜雨忆巴山。
留别凝碧轩园中草木再叠前韵
作者：黄绍弟
朝代：清

小园草树称萧閒，手抚庭柯绿未删。身世巢鹪聊此寄，门庭罗雀不妨关。落梅送客应伤别，丛桂留人似乞还。辜负故乡松菊约，结庐相对集云山。
读林霁山集
作者：黄绍弟
朝代：清

幽草琼花托梦中，至今文字照江东。玉鱼葬处魂何往，石马陵前力竟穷。严濑孤踪皋羽伴，娥江沈恨叠山同。如何采药谈遗老，不及芗林郑朴翁。
读辛忠敏南渡录
作者：黄绍弟
朝代：清

长城迤逦西复东，烽火犹照甘泉宫。荧惑入斗下殿走，黄沙万里鹃花红。神州陆沈始典午，铜驼荆棘无宁宇。行酒天子泣逋臣，奉巾庶人颂圣主。建业铜马浮江来，长淮以北多蒿莱。襄国岧峣季龙阙，长川巀嶪佛狸台。关西杨后陇西李，天上真龙起晋水。天宝蕴孽野猪精，贞元伤心假狮子。唐季藩镇益纷纭，沙陀特起鸦儿军。姑夫称兵向巩洛，翁帝责赂捐燕云。天福太后徽陵女，白衣待罪黄龙府。北来吃饭主恩深，南向飏灰妾心苦。天水龙飞开帝基，黄袍仓猝陈桥师。薰风门外降王宅，长春殿前学士诗。惜哉嗣皇多失德，艮岳竭尽万夫力。道君端拱上清宫，媪相铺张燕山石。朔方胡骑风萧萧，杜鹃凄绝天津桥。城郭一朝华表改，烽烟三月咸阳焦。平沙浩浩窜荒裔，毡庐惭对延禧帝。役夫申恨骨碌都，府吏报恩阿计替。马角乌头久不归，凄凉羌笛梅花飞。珠结同心泽利妇，金钗一角盖天妃。五国城边藁葬处，墓门无复冬青树。首祸未蔽童蔡辜，复雠重为汪黄误。百年兴废天难知，青城续赋遗山诗。孟珙幽兰函朽骨，刘祁甘露题残碑。稼轩奋笔书国耻，内讳颇乖春秋旨。未妨杜牧著罪言，宁免魏收讥秽史。建炎南渡颇偷安，愿写百本朝堂观。激发功臣动毛发，针砭孱主无心肝。东南半壁金瓯缺，抱虎枕蛟同一辙。葛岭高筑半閒堂，兰亭私题二义碣。我生颇似靖康时，举目河山泪满颐。江南更无乾净土，河上坐拥逍遥师。冲人高蹈勋华迹，文武旧臣奉金册。衣冠何似广明年，正朔旋更至元历。鼎湖一去龙为鱼，湘女祠前斑竹枯。沧海横流无著处，搢绅莫复谈黄虞。
黄岩扬定夫前辈寄示感怀诗次韵奉答
作者：黄绍弟
朝代：清

九死馀生似裕之，秋风萧瑟鬓如丝。私忧嫠妇周将陨，颇羡村人汉不知。野草有心烧后在，残花无力雨中持。玉京回首升平梦，可复衣冠尚昔时。郡记重编郑缉之，梓乡旧帙渺金丝。赤城灵秀逶迤接，白石渊源约略知。垂老生涯同寂寞，读书种子孰扶持。至今墨妙碑亭过，尚忆先生坦腹时。
黄岩扬定夫前辈寄示感怀诗次韵奉答·其一
作者：黄绍弟
朝代：清

九死馀生似裕之，秋风萧瑟鬓如丝。私忧嫠妇周将陨，颇羡村人汉不知。野草有心烧后在，残花无力雨中持。玉京回首升平梦，可复衣冠尚昔时。
黄岩扬定夫前辈寄示感怀诗次韵奉答·其二
作者：黄绍弟
朝代：清

郡记重编郑缉之，梓乡旧帙渺金丝。赤城灵秀逶迤接，白石渊源约略知。垂老生涯同寂寞，读书种子孰扶持。至今墨妙碑亭过，尚忆先生坦腹时。
黄岩王玫伯同年后雕草堂落成寄诗索和次韵答之
作者：黄绍弟
朝代：清

略识文章豹一斑，传经著述二洪间。暮年萧瑟初归里，故国周围剩有山。闲与灵均吟楚泽，敢烦尹喜候函关。露车草草差安稳，馀痛惊心倦鸟还。沧桑饱阅如传舍，莽荡乾坤一叶身。杜老万间思突兀，放翁干步爱嶙峋。手编诗集还题晋，口授经文未毁秦。闻道草堂无俗客，哦松来伴岁寒人。重拟东坡赠影形，清文落手似新硎。芟除芜秽谈经席，点缀芳菲问字亭。万里新愁双鬓白，百年旧物一毡青。五峰师友渊源在，咫尺苍溪有典型。年来儒效厌迂疏，寂寞兰陵讲学庐。归去聊营陶令宅，写成应有郑君书。海滨孤愤消精卫，世上危机避寄居。衮衮诸公台省满，华堂意味近何如。
黄岩王玫伯同年后雕草堂落成寄诗索和次韵答之·其一
作者：黄绍弟
朝代：清

略识文章豹一斑，传经著述二洪间。暮年萧瑟初归里，故国周围剩有山。闲与灵均吟楚泽，敢烦尹喜候函关。露车草草差安稳，馀痛惊心倦鸟还。
黄岩王玫伯同年后雕草堂落成寄诗索和次韵答之·其三
作者：黄绍弟
朝代：清

重拟东坡赠影形，清文落手似新硎。芟除芜秽谈经席，点缀芳菲问字亭。万里新愁双鬓白，百年旧物一毡青。五峰师友渊源在，咫尺苍溪有典型。
黄岩王玫伯同年后雕草堂落成寄诗索和次韵答之·其二
作者：黄绍弟
朝代：清

沧桑饱阅如传舍，莽荡乾坤一叶身。杜老万间思突兀，放翁干步爱嶙峋。手编诗集还题晋，口授经文未毁秦。闻道草堂无俗客，哦松来伴岁寒人。
黄岩王玫伯同年后雕草堂落成寄诗索和次韵答之·其四
作者：黄绍弟
朝代：清

年来儒效厌迂疏，寂寞兰陵讲学庐。归去聊营陶令宅，写成应有郑君书。海滨孤愤消精卫，世上危机避寄居。衮衮诸公台省满，华堂意味近何如。
挽张之洞联
作者：黄绍第
朝代：清
体裁：联

经营曶昧屹然壮，南服屏藩，江汉十年，堕泪重镌羊傅石；付托艰难正未竟，老臣开济，云霄万古，鞠躬俄陨葛公星。
挽张百熙联
作者：黄绍箕
朝代：清
体裁：联

齿宿意新，能受尽言真盛德；迹疏情厚，勉殚薄植荅知心。
瑞安谢孝子亭联
作者：黄绍箕
朝代：清
体裁：联

诚无不通，反风灭火寻常事；国有与立，拄地撑天一小亭。
留别编书局同人
作者：黄绍箕
朝代：清

少作雕虫悔已多，九流晚出各殊科。微言大义愁乖绝，旧学新知赖切磋。黄帝教来乌拉岭，素王书过斡难河。镕模采算劳甄录，江上精卢眼细摩。
留别译学馆同事诸君
作者：黄绍箕
朝代：清

结想无穷力不任，住思避席去沾襟。倚兰傍玉愁非质，叩角鸣宫感合音。风暖渐扶荷出水，露浓刚护柳成阴。汉江夜夜婵娟月，长照佳人万里心。
留别译学馆诸生
作者：黄绍箕
朝代：清

仍岁公宫左，相将望玉绳。范金空有愿，攻错愧无能。浩劫三弹指，良医九折肱。忧时与惜别，此意泪难胜。象胥周谕说，輶使汉方言。官失才难就，时穷学愈尊。崚嶒怜岁月，辛苦拄乾坤。老病沧江去，相期答圣恩。
留别译学馆诸生·其一
作者：黄绍箕
朝代：清

仍岁公宫左，相将望玉绳。范金空有愿，攻错愧无能。浩劫三弹指，良医九折肱。忧时与惜别，此意泪难胜。
留别译学馆诸生·其二
作者：黄绍箕
朝代：清

象胥周谕说，輶使汉方言。官失才难就，时穷学愈尊。崚嶒怜岁月，辛苦拄乾坤。老病沧江去，相期答圣恩。
缦庵合装欧黄题名悬斋壁并题一诗即以为别
作者：黄绍箕
朝代：清

庐陵少孤贫不忧，登朝一节论千秋。波中金石仰看物，著书不足来寻幽。维摩老子稍后进，文章不同有心印。书骨权奇如其人，未得书碑聊自运。二公气立万物表，白傅西来恨太早。中间题壁有苏公，作诗父子三人同。苏公兄弟晚飘泊，壁诗磨灭无由踪。尹余继去众已骇，元祐党碑满天下。平生师友如云龙，万事升沈付埃马。欧公有母黄有兄，至乐天与谁能伤。但说山川蒙藻缋，岂知点画含风霜。缦庵缦庵来惜别，吾家风义足可惜。公家事了栽红梨，烹茶读书且面壁。
贺张百熙60寿联
作者：黄绍箕
朝代：清
体裁：联

推诚内相关元气；守正司农见老成。
迁居学署答梁节庵同年
作者：黄绍箕
朝代：清

一笑相逢念九春，惊看万事逐年新。定巢画阁分邻燕，入梦香炉识殿麟。岁月峥嵘容暂合，乾坤荡莽老逾亲。病中种树从君学，留待成阴付后人。
过卢生祠作
作者：黄绍箕
朝代：清

河朔英宗妙少年，津梁未倦遂超然。《霓裳》法曲《升仙颂》，虚拟《凌云》亦可怜。
题李文石太守明湖秋泛图
作者：黄绍箕
朝代：清

岱阴逶迤截济渎，骨走鹊华才一束。涌泉望海无由趋，万斛珠玑落鼎腹。大明寺杳楸桐高，历下亭存荷蓼馥。我侍轺传三春风，坐卧湖漘饮山渌。晴岚摩空起南障，时棹波心拾苍玉。远怀济南名士多，于鳞贻上不可复。柳零一遂寒燕归，憔悴烟条为君绿。红螺公子昔妙年，天藻秀出乾嘉前。暂依芙蓉泛绿水，繁会竽瑟张琼筵。青帘白舫到秋晚，往往醉笔同春妍。海棠泮边旧埽石，牛铎安得黄钟联。不惜我归遽，不惜君来暮，但惜湖山明丽无处无，倏忽转蓬云何住。廿年交臂鬓头霜，同照黄河浊流处。披寻游迹堕渺茫，何况白雪夫于翳荒树。我家瓯海君辽河，风云变态朝昏多。巫闾雁荡倚天望，念此坐损朱颜酡。即看图中歌舞意，绛唇玉貌今柰何。但说净地如明镜，焉知新水非故波。波流自转心自定，人浊何由我独净。要回众生大海光，与君共适濠梁性。浩然东顾发长讴，他日临流须一证。
题林文忠日记
作者：黄绍箕
朝代：清

撮土湮河计已疏，邵阳平议意何如。玉堂风日清闲甚，颇擅当时院体书。
题欧阳公三游洞题名
作者：黄绍箕
朝代：清

彝陵山水奇，入峡此东道。千峰缭翠壁，划然发天巧。元白苏黄陆，行旅有述造。千载山主人，卓荦余文藻。放翁昔搜寻，泐缺知已早。拂尘惊乍见，欢若墨未燥。石粗故易剥，穴黑得常保。公昔奉母来，江乡足鱼稻。县楼日对山，覃研职方考。嘲弄时间作，吏牍杂诗稿。想当清秋初，溯川消积潦。石乳凝云扁，岩蔬照晴昊。判官夙同调，缘险恣幽讨。淋漓修史笔，悬壁偶一埽。引绳无欹斜，濡豪绝瘠槁。乃知大贤心，精气常在抱。令君无结衔，庭趋宁足恼。公视官如家，视民如襁褓。追俗玩岁月，自分桐乡老。岂知屡起蹶，入汴鬓已皓。梦中渡横查，苦忆山县好。东山有题咏，汉庙闻祈祷。遗文犹在诵，贞石翳荒草。寥寥残字在，永为兹山宝。
题王幼霞秋暮怀人图图为某君寄江总栖霞寺断碑作
作者：黄绍箕
朝代：清

凉蟾窥户天雨霜，草木黄落雁南翔。所思远道不可见，何以遗我球琳琅。南朝令仆儿戏耳，文字翩翩差可喜。缺碑盘木昔所嗟，丹青不渝今复尔。忆昨将车钟阜侧，过江名士多于鲫。酒酣说剑无留行，念君纵横埽破墨。严飙飒飒违清尊，芰荷落尽风漪痕。青山一发江南路，我亦凄神虞道园。
题陶斋所藏秦权
作者：黄绍箕
朝代：清

秦廿六年并天下，刻辞金石壹华夏。万事如画明无疑，咸阳宫中鹿化马。百斤量衡书中程，千石铸锯金销兵。此权当时在何许，玉府和钧傥有名。尚书耆奇勤考释，藏权凡七此盈石。隗林隗状知谁何，太息摩挲相斯迹。
题黄山谷三游洞题名
作者：黄绍箕
朝代：清

涪翁西行五十一，我今五十学随缘。风中鸿雁重来集，过眼江山九百年。万镞离弦韵有余，鹤铭雁塔势萦纡。此行人与书俱老，悟入长年打桨初。岩岫新奇未赋诗，重扃秉烛有微思。散花一著终成累，寄语人天共护持。
题黄山谷三游洞题名·其一
作者：黄绍箕
朝代：清

涪翁西行五十一，我今五十学随缘。风中鸿雁重来集，过眼江山九百年。
题黄山谷三游洞题名·其三
作者：黄绍箕
朝代：清

岩岫新奇未赋诗，重扃秉烛有微思。散花一著终成累，寄语人天共护持。
题黄山谷三游洞题名·其二
作者：黄绍箕
朝代：清

万镞离弦韵有余，鹤铭雁塔势萦纡。此行人与书俱老，悟入长年打桨初。
杜工部
作者：黄绍统
朝代：清

才士畴能与节俱，拾遗忠谅古今无。宁甘忧愤名诗史，不愿疏狂学酒徒。天子蒙尘灵武困，小臣避地草堂孤。最怜蜀道崎岖日，吟尽穷愁有鹧鸪。
石城学署联
作者：黄绍统
朝代：清
体裁：联

为伦类中所当行之事；作天地间不可少之人。
挽郭伯荫母联
作者：黄绍芳
朝代：清
体裁：联

授经随纱幔诸郎，数末座少年，曾许黄裳堪大器；来吊具生刍一束，幸南州孺子，得交郭泰是儒宗。
北上舟中即事
作者：黄继业
朝代：清

孤舟来绝岛，万里望长安。江北秋风起，淮南暑气残。天空丹叶下，日落白鸥寒。回首东溟外，凄清月一团。
成均夜
作者：黄继业
朝代：清

桥门两序列西东，海内论交剑笈同。几树乌啼深夜漏，一天槐落十围风。西京云物樽开处，南国文章烛剪中。独我鹪鹩枝漫借，数回高汉伫飞鸿。
同治癸酉台阳杂咏
作者：黄维煊
朝代：清

万石楼船照海波，沈沙残铁试摩挲。春光渐泄春阴薄，莫放扶桑日影过。
偕丁味斋二尹登太平城内荒亭
作者：黄维申
朝代：清

落日闭重关，荒亭此共攀。一城余白骨，四面见青山。破屋无人到，深林有鸟还。家乡何处是，搔首暮云间。
寄别家莘夫兄
作者：黄维申
朝代：清

君昔豫章去，今吾皖道游。共成千里别，各抱百年忧。落落江湖感，飘飘身世浮。赏音何处是，楚水自东流。
次韵孙寿朋感怀之作
作者：黄维申
朝代：清

青衫寥落十年身，始信穷通本夙因。诗兴每从愁里发，人情惟有醉时真。事当失意才知命，话到无言更怆神。毕竟诗书非误我，歧途偏得赏心人。
华盖山山房联
作者：黄维诰
朝代：清
体裁：联

洗砚池荒，梦草堂圮，愧我三载栖迟，何处寻墨客诗人，追维芳躅；鹿城眼底，雁荡望中，羡君一麾出守，最好携双柑斗酒，步武前贤。
挽张之洞联
作者：黄绶
朝代：清
体裁：联

四朝元老、一代伟人，异学正争鸣，力扶忠孝纲常，千古斯文瞻北斗；中外交推、君民咸赖，昊天胡不慭，目击闾阎饥溺，数行热泪洒西江。
斐亭听涛
作者：黄缵
朝代：清

独坐幽亭百感生，天风吹下海涛声。凄情似鼓湘灵瑟，激烈疑弹赵女筝。潮信好逢秋八月，客心无奈夜三更。此君还助潇潇响，潘鬓愁添白几茎。
挽曾国荃联
作者：黄翼升
朝代：清
体裁：联

二十载中原烽火，净扫烟尘，记曾铁锁横波，楼船载岸，见雍容儒将，挥阵掀髯，约誓预焚香，便随一鼓登陴，直向石头擒李煜；六七年异地湖山，籍谈风月，每忆角巾别墅，小队元戎，感矍铄勋臣，衔杯话旧，弥留犹握手，正为群黎请命，俄惊江左失夷吾。
挽曾国藩联
作者：黄翼升
朝代：清
体裁：联

地复荆扬，喜频年物阜民丰，到处有贾祠栾社；门多将相，悲此日维倾柱折，何由仰北斗东山。
题黄鹤楼
作者：黄翼升
朝代：清
体裁：联

杰阁试登临，想见跨鹤仙人，当年竟去；雄才少匹敌，安得题诗崔颢，此地重来。
赋得已凉天气未寒时得凉字五言八韵
作者：黄联璧
朝代：清

已是清秋候，连朝觉早凉。人心寒未戒，天气暑初藏。玉露沾珠箔，金风度画堂。绮罗才欲换，刀尺且休忙。纸薄窗微透，纱轻帐细飏。蟾光都一色，雁影自成行。绿叶还经雨，黄花渐傲霜。会看交冷节，处处授衣裳。
重九同学舍诸生游金台观
作者：黄肇宏
朝代：清

廿年旧事吾能记，古寺秋风听鹿鸣。直雀抡才同此日，来年报捷望诸生。蟠龙山访前贤迹，市骏台争上国名。腾达云霄各努力，老夫端不愧持衡。
挽林昌彝联
作者：黄肖农
朝代：清
体裁：联

经师人师百世师，师尊望峻；道学诗学三礼学，学博名归。
挽张百熙联
作者：黄膺
朝代：清
体裁：联

五大洲学劫翻澜，独力砥流，甄陶彝夏，综圣道隆汗，化裁通变，公乎倏千秋矣，清议史评，苦心同谅；百十辈楚材翌运，中兴将相，凋谢老成，幸吾湘左右，宏济艰难，今又弱一个焉，晨星旧雨，痛苦何堪。
挽左宗棠联
作者：黄自元
朝代：清
体裁：古风

大厦扶持，安攘早怀名世略；四朝开济，公忠天鉴老臣心。
赠黄运藩联
作者：黄自元
朝代：清
体裁：联

天命之谓性；人情以为田。
归田园
作者：黄舒炳
朝代：清

山外白云满，先生归去来。垂纶坐香茝，把卷立苍苔。好雨适然至，小花争欲开。化机本无尽，玩物一徘徊。
偕张方伯樵野琴台秋禊
作者：黄良辉
朝代：清

银潢界西隅，逸踪袭二七。穆若眄昌辰，祓絜将阶吉。翠漪绰奇态，雕云绚天质。哲牧喟萧序，簿领劳丹乙。迢递琴台期，夙翰召灵匹。造櫩琼裾翔，中座组佩溢。雪藕羞轻丝，冰菱荐文实。桂醑既射越，兰蒸复沤苾。凉苔雨逾滋，寒花晚更密。拘解疏属年，趣协沧洲日。游盘惜晷遽，欢浃忘景毕。何事拊牙徽，水木自明瑟。炎岭富鹓鷟，翰飞陵楚甸。嘤鸣索其俅，阔音振逸面。阊阖厉严飙，缮威诘戎战。貙膢岁聿举，折胶敉萌变。愉此暇日丰，衿綦盛驩燕。气清沙羡出，霜落翼际见。赪苕缨广隰，绿芜络修院。锵洋太音希，曶罔元风扇。邈缅汉儒疏，眇默晋臣传。殊世抗高躅，遗徽鹜奔电。虽乏鹍弄娱，云物餍遐眷。君子福所绥，嘉祥日衎衎。祈羊典云佚，刑马仪攸缺。咏郑摭暄萋，赋鲁采凝节。禳殊汉右苇，萦符周先茢。绎古模渊旨，渺今飏芬烈。及斯商令佳，吹万齐姑洁。俨騑讯咫路，揽袂遘朋杰。高义薄穹霄，微言涣晶雪。天籁苟冥悟，风弦徒虚设。时哉迅熛忽，瞬稷吟纤蛚。哀乐荡精魄，所思弥菀结。遂欲遏六螭，迫嵫秘扃鐍。丹青焕且彫，令名焉可灭。
偕张方伯樵野琴台秋禊·其一
作者：黄良辉
朝代：清

银潢界西隅，逸踪袭二七。穆若眄昌辰，祓絜将阶吉。翠漪绰奇态，雕云绚天质。哲牧喟萧序，簿领劳丹乙。迢递琴台期，夙翰召灵匹。造櫩琼裾翔，中座组佩溢。雪藕羞轻丝，冰菱荐文实。桂醑既射越，兰蒸复沤苾。凉苔雨逾滋，寒花晚更密。拘解疏属年，趣协沧洲日。游盘惜晷遽，欢浃忘景毕。何事拊牙徽，水木自明瑟。
偕张方伯樵野琴台秋禊·其三
作者：黄良辉
朝代：清

祈羊典云佚，刑马仪攸缺。咏郑摭暄萋，赋鲁采凝节。禳殊汉右苇，萦符周先茢。绎古模渊旨，渺今飏芬烈。及斯商令佳，吹万齐姑洁。俨騑讯咫路，揽袂遘朋杰。高义薄穹霄，微言涣晶雪。天籁苟冥悟，风弦徒虚设。时哉迅熛忽，瞬稷吟纤蛚。哀乐荡精魄，所思弥菀结。遂欲遏六螭，迫嵫秘扃鐍。丹青焕且彫，令名焉可灭。
偕张方伯樵野琴台秋禊·其二
作者：黄良辉
朝代：清

炎岭富鹓鷟，翰飞陵楚甸。嘤鸣索其俅，阔音振逸面。阊阖厉严飙，缮威诘戎战。貙膢岁聿举，折胶敉萌变。愉此暇日丰，衿綦盛驩燕。气清沙羡出，霜落翼际见。赪苕缨广隰，绿芜络修院。锵洋太音希，曶罔元风扇。邈缅汉儒疏，眇默晋臣传。殊世抗高躅，遗徽鹜奔电。虽乏鹍弄娱，云物餍遐眷。君子福所绥，嘉祥日衎衎。
偕张方伯樵野琴台秋禊·其四
作者：黄良辉
朝代：清

往运萃阳九，汉南横氛雾。于兹轨清夷，庶康同王路。逖扬灞涘风，迩撷洛滨步。泠然排元筌，振衣豁尘务。偶欣金序皎，弥惬石交晤。天末认逵鸿，烟际辨汀鹭。层台阅废兴，流水鉴今故。大雅此焉陟，百代绵余慕。岂异棠阴憩，躬仁化行露。咨予樗散姿，于野相牵附。敢负凰桐奇，谬希夔尹顾。庶奏渌水谣，因风答咸濩。
秋日感怀杂咏
作者：黄良辉
朝代：清

不与世俱去，千秋惟此心。名王动星象，烈士感苍禽。蜀魄悲何益，湘流怨至今。君看北郭外，寒日下枫林。
过黄坭坪
作者：黄良辉
朝代：清

险绝黄泥坂，萦纡仄径开。凝寒冰耸骨，突怒石离胎。松老疑龙立，篁深讶虎来。劳生畏形役，惭愧勒铭才。
和姚复庄燮《赠别黄大使四章即题其百药山房诗卷》原韵·其三
作者：黄若济
朝代：清
体裁：古风

我兄善择友，半多嵇阮交。见子所为文，久思结同袍。今直泛鸳水，居然叩蓬蒿。精采固奕奕，词源更滔滔。款留宿南园，对垒诗城高。閒骑出挑战，苦无赫连刀。缓兵得奇计，一醉方陶陶。
和姚复庄燮《赠别黄大使四章即题其百药山房诗卷》原韵·其二
作者：黄若济
朝代：清
体裁：古风

太原裼裘来，群知是天人。阿瞒捉刀立，胡奴谛其真。浊世尚皮毛，抵掌效仪秦。毋乃优孟似，不足对大宾。鸾皇半空翔，肯与鹅鹜驯？轮囷复芬郁，我方识卿云。
和姚复庄燮《赠别黄大使四章即题其百药山房诗卷》原韵·其四
作者：黄若济
朝代：清
体裁：古风

奇芬煦寒洌，龙蛇墨池蜿。颇思日夕从，所惜岁华晚。顿深循陔心，月杪欲云返。气联别愈难，情亲景弥短。相期各千秋，携手话梅巘。狞飙虽切肌，但觉春意满。爱君若皓月，见影即搴幰。明年二月期，屈指未愁远。
戈阳道中
作者：黄若济
朝代：清

昨宵信州郭，知隔几重滩。远塔明初日，高城截半山。米翻云碓白，石绣土花殷。茅屋谁家子，临风度曲间。
曹仁宪谨荣寿七言截句和姚复庄燮《赠别黄大使四章即题其百药山房诗卷》原韵·其一
作者：黄若济
朝代：清
体裁：古风

读君诗百回，一读辄胆落。洪垆烈焰腾，霜雪忽回薄。豹隐极窅窱，鹏搏振寥廓。龙文百斛扛，太华千仞削。不意麋鹿姿，乃邀骐骥托。联吟怯郊寒，且赴城南约。
谒谯国夫人庙
作者：黄若济
朝代：清

转眼梁隋祚屡迁，石尤一郡故安然。步担竟败李迁仕，平贼能资陈霸先。犀杖赐归声泪迸，金箱传训子孙贤。山兜庙邈高凉主，巾帼何人敢并肩。
恭祝神武天皇祭典
作者：黄茂清
朝代：清

九重丽旭耀宫门，清庙明禋肃骏奔。此日升天遗玉牒，当年定鼎辟橿原。大和国里崇陵寝，亩火山头拜帝魂。薄海臣民齐顶礼，灵光一道照乾坤。建极基开一统先，扶桑国祚此绵延。留贻大业三千载，启创皇猷亿万年。锦绣江山亲手定，神灵弓箭尚腰悬。崇隆太庙喧鼍鼓，肃肃雍雍荐豆笾。
春中雅集席上赠蔡佩香词客
作者：黄茂清
朝代：清

文交十载舍君谁，潇洒风流系我思。北部繁华重领略，南朝金粉旧迷离。雪泥鸿爪春三径，山水驴头笔一枝。莫问年来沧海劫，琴歌酒赋已忘悲。
渔人聚饮
作者：黄茂清
朝代：清

卖鱼沽酒来，相知有三五。酣饮绿榕阴，拇战猛如虎。醉倒夕阳西，不辨今与古。莫道囊无钱，明朝举网取。
祝始政纪念祭
作者：黄茂清
朝代：清

礼明乐备庆良辰，政教南行令始申。千里河山风换旧，十年草木露沾新。典章大定初开府，图籍先收此驭民。鲲岛苍生三百万，馨香俎豆肃明禋。旌旗掩拥万人家，治化覃敷遍迩遐。雷励风行新号令，山辉水丽大排衙。勋猷事业当年定，礼乐兵刑此日加。一统车书千古在，煌煌钜典灿云霞。
祝始政纪念祭·其一
作者：黄茂清
朝代：清

礼明乐备庆良辰，政教南行令始申。千里河山风换旧，十年草木露沾新。典章大定初开府，图籍先收此驭民。鲲岛苍生三百万，馨香俎豆肃明禋。
祝始政纪念祭·其二
作者：黄茂清
朝代：清

旌旗掩拥万人家，治化覃敷遍迩遐。雷励风行新号令，山辉水丽大排衙。勋猷事业当年定，礼乐兵刑此日加。一统车书千古在，煌煌钜典灿云霞。
虎牢关寄北京恽薇生先生读寄挽新竹阿美女史诗有感赋似沄舫蔚村毓臣琢其敦让诸词客·其一
作者：黄茂清
朝代：清
体裁：七言律诗

难藉娲皇补恨天，水流花谢鸟空怜。知卿了却三生债，惜我曾无一面缘。香草美人今幻梦，青山白骨旧婵娟。悔教名字留金谷，石氏繁华已寂然。
读寄挽新竹阿美女史诗有感赋似沄舫蔚村毓臣琢其敦让诸词客
作者：黄茂清
朝代：清

难藉娲皇补恨天，水流花谢鸟空怜。知卿了却三生债，惜我曾无一面缘。香草美人今幻梦，青山白骨旧婵娟。悔教名字留金谷，石氏繁华已寂然。不须红粉感飘零，豪士交游日未停。一段姻缘桃叶渡，十年心事牡丹亭。枉追琴韵寻司马，剩得湖山葬小青。任是多情陈后主，歌残玉树有谁听。
读寄挽新竹阿美女史诗有感赋似沄舫蔚村毓臣琢其敦让诸词客·其二
作者：黄茂清
朝代：清
体裁：七言律诗

不须红粉感飘零，豪士交游日未停。一段姻缘桃叶渡，十年心事牡丹亭。枉追琴韵寻司马，剩得湖山葬小青。任是多情陈后主，歌残玉树有谁听。
陪严进士潜庵林文学竹溪同探虾蟆培试第四泉即送其入峡
作者：黄茂阑
朝代：清
体裁：七言律诗

扁舟绕过西陵峡，细雨轻帆拂楚津。出岫烟云闲似我，忘机猿鸟静窥人。寻泉远溯培翁派，载酒重斟曲米春。临别自崖相送返，一钩新月正如银。
瑶华·咏并头莲
作者：黄荃
朝代：清

日分蒂影，风合花香，记双栖无力。临波微步，最羡是、婀娜一般倾国。玉容相对，任两两、苦心同识。试丁宁、水佩风裳，休教共争颜色。还是旧日深宫，笑并浴温泉，露薇堪惜。冷香飞处，料不是、铜爵二乔游历。西风来也，怕吹动、碎云狼藉。谁耐见、花底鸳鸯，也学并头溪侧。
挽彭玉麟联
作者：黄荣华
朝代：清
体裁：联

五百年名世挺生，公承间气，投定远笔，为节帅宾，运如意珠，画太平策，江南北旌旗奏凯，粤东西草木知威，功成退省庵中，吟梅放鹤；七二峰风云变色，星陨自天，起黎庶悲，堕将士泪，罢卿相燕，动天子思，图紫光丰采若生，书彤史精神犹昨，品重春秋庙里，老柏成龙。
乙酉滁州山行
作者：黄荫桐
朝代：清
体裁：七言绝句

扫黛山全傍屋斜，蔚蓝水亦抱人家。酒旗忽被微风飐，钩上树梢红杏花。
自题联
作者：黄菊裳
朝代：清
体裁：联

天之生是使；离人而立于。
对月
作者：黄葆谦
朝代：清

明月出东岭，万籁倏已静。庭树含清阴，微风弄花影。罗衣生夜凉，仰视星汉迥。美人渺烟水，兰室黄生菌。瑶琴耻独弹，知音空引领。悠悠积寸心，一梦江云冷。
点绛唇·戏六姑春睡
作者：黄蓼鸿
朝代：清

绣帐风开，见牙床有人如雪。鲛绡半覆，纤手持蕉叶。碧玉花簪，斜坠珊瑚侧。春光溢。睡情方热。梦入巫山月。
玉团儿·春日
作者：黄蓼鸿
朝代：清

满眼繁华莺语巧。柳丝垂、春光正好。蝶妒妖花，蜂钻劲竹，东风含笑。幽香百种枝头缀，更堪怜、舞红堆翠。芳草池边，晚霞楼上，令人心醉。
珍珠帘
作者：黄藻修
朝代：清

二分明月琼花映。听啼乌、宵枕唤将梦醒。谁拨玉炉灰，烟袅钗头冷。钗冷愁生新白发，卅九年、伴残妆镜。谁信。似逝水无情，残花风引。回首绣幕金奁，救飞蛾、剔落灯花红烬。梁燕绕无踪，怅冻云寒凝。试问玉埋何处也，寄愁吟、古台秋井。寂静。忆一曲游仙，数声清磐。
题黄鹤楼
作者：黄虎文
朝代：清
体裁：联

上头有客题诗句；隔岸何人共酒杯。
书影梅庵忆语后
作者：黄虞稷
朝代：清

珊瑚枕薄透嫣红，桂冷霜清夜色空。自是愁人多不寐，不关天末有哀鸿。半床明月残书伴，一室昏镫雾阁缄。最是夜深凄绝处，薄寒吹动茜红衫。
书影梅庵忆语后·其一
作者：黄虞稷
朝代：清

珊瑚枕薄透嫣红，桂冷霜清夜色空。自是愁人多不寐，不关天末有哀鸿。
书影梅庵忆语后·其二
作者：黄虞稷
朝代：清

半床明月残书伴，一室昏镫雾阁缄。最是夜深凄绝处，薄寒吹动茜红衫。
次林茂之先生八十自纪韵
作者：黄虞稷
朝代：清

八十才名遍九州，先朝遗老至今留。听谈旧事开元载，早识词人万历秋。藜杖寻诗荒径外，松风坐客小楼头。乳山咫尺能招隐，我欲从之一溯游。
赠王石谷
作者：黄虞稷
朝代：清

松老钟山废苑空，六朝遗迹散飞鸿。冬晴几日闲驴背，写出荒寒落木中。
题马士英画
作者：黄虞稷
朝代：清

半闲亭上草离离，尚有遗踪寄墨池。犹胜当年林甫辈，弄獐贻笑误书时。